
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 357 

14 Φεβρουάριου 2014 


ΑΠΟΦΑΣΕΙ Σ 

Αριθμ. 191 

Πρόσκληση υποβολής αιτήσεων και καθορισμός λεπτο¬ 
μερειών εφαρμογής της διαδικασίας υπαγωγής πρά¬ 
ξεων και καταβολής των οικονομικών ενισχύσεων 
στους δικαιούχους για το Μέτρο 3.5 «Πιλοτικά Σχέ¬ 
δια» του Άξονα Προτεραιότητας 3, του Επιχειρησι¬ 
ακού Προγράμματος Αλιείας 2007-2013. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) 1198/2006 του Συμβουλίου της 
27ης Ιουλίου 2006 «για το Ευρωπαϊκό Ταμείο Αλιείας» 
και ειδικότερα τα άρθρα 36 και 41 καθώς και το Παράρ¬ 
τημα Π αυτού, όπως τροποποιήθηκε με τον Κανονισμό 
(ΕΚ) 387/2012 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ 
ΤΟΥ ΣΥΜΒΟΥΛΙΟΥ της 19ης Απριλίου 2012. 

2. Τον Κανονισμό (ΕΚ) 498/2007 της Επιτροπής της 
26ης Μαρτίου 2007 «για τη θέσπιση λεπτομερών κα¬ 
νόνων εφαρμογής του κανονισμού (ΕΚ) αριθ. 1198/2006 
του Συμβουλίου για το Ευρωπαϊκό Ταμείο Αλιείας» και 
ειδικότερα το άρθρο 19 αυτού. 

3. Την έγκριση του Επιχειρησιακού Προγράμματος 
Αλιείας 2007-2013 από την Ευρωπαϊκή Επιτροπή με την 
αριθμ. Ε(2007)6402/11-12-2007 απόφασή της όπως τρο¬ 
ποποιείται και ισχύει. 

4. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ Α 98/22-4-2005). 

5. Το Νόμο 3614/2007 για την «Διαχείριση,Έλεγχος και 
Εφαρμογή Αναπτυξιακών Παρεμβάσεων για την προ¬ 
γραμματική περίοδο 2007-2013» και ειδικότερα τα άρθρα 
3,5,8,17,21,36,38, 40 και 45 αυτού (ΦΕΚ Α 267/3-12-2007). 

6. Το Ν. 3840/2010 «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ Α 53/31-03-2010), 
και ειδικότερα το άρθρο 10, παράγραφος 22. 

7. Το Ν. 4072/12 (ΦΕΚ Α' 86/11.04.2012) «Βελτίωση επι¬ 
χειρηματικού περιβάλλοντος - Νέα εταιρική μορφή - Σή¬ 
ματα - Μεσίτες Ακινήτων - Ρύθμιση θεμάτων ναυτιλίας, 
λιμένων και αλιείας και άλλες διατάξεις», και ειδικότερα 
το άρθρο 242 «Τροποποίηση διατάξεων Εθνικού Στρα¬ 
τηγικού Πλαισίου αναφοράς (ΕΣΠΑ - ν. 3614/2007)». 


8. Τον Ν. 2362/1995 (ΦΕΚ 247Α) «Περί δημόσιου Λο¬ 
γιστικού, ελέγχου δαπανών του κράτους και άλλες 
διατάξεις», όπως τροποποιήθηκε με τον Ν. 3871/2010 
(ΦΕΚ 141/Α/17.08.2010) «Δημοσιονομική Διαχείριση και 
ευθύνη». 

9. Το Π.Δ. 402/88 (ΦΕΚ Α7187/1988) «Οργανισμός 
Υπουργείου Αγροτικής Ανάπτυξης και Τροφίμων» όπως 
τροποποιήθηκε και ισχύει σήμερα. 

10. Το Π.Δ. 86/2012 (ΦΕΚ 141/21-06-2012) «Διορισμός 
Υπουργών, Αναπληρωτών Υπουργών και Υφυπουργών» 

11. Το Π.Δ. 98/2012 (ΦΕΚ 160/10-08-2012) για την τρο¬ 
ποποίηση του Π.Δ 85/2012 «Ιδρυση και μετονομασία 
Υπουργείων μεταφορά και κατάργηση υπηρεσιών», και 
ειδικότερα το άρθρο 6. 

12. Την αριθμ. 399570/10-10-2001 (ΦΕΚ Β 71363/18.10.2001) 
κοινή υπουργική απόφαση «Σύστασης Διοικητικού Τομέα 
Προγραμματισμού και Εφαρμογών του Γ ΚΠΣ και θέσης 
Ειδικού Γραμματέα στο Υπ. Αγροτικής Ανάπτυξης και 
Τροφίμων», όπως τροποποιήθηκε και ισχύει. 

13. Την αριθμ. 391/90092/19-7-2013 (αρ. φυλ. 1778/Β7 
23-7-2013) υπουργική απόφαση περί «Μεταβίβαση στους 
Γ ενικούς Γ ραμματείς, Προϊσταμένους Γ ενικής Διεύθυν¬ 
σης, Προϊσταμένους Διεύθυνσης και Προϊσταμένους 
Τμήματος του δικαιώματος να υπογράφουν «με εντο¬ 
λή Υπουργού» όπως τροποποιήθηκε με την υπ’ αριθμ. 
500/115675/26-09-2013 (ΦΕΚ 2418 Β727-09-13) απόφαση. 

14. Την αριθμ. 399570/10-10-2001 (ΦΕΚ Β 71363/18.10.2001) 
κοινή υπουργική απόφαση «Σύστασης Διοικητικού Τομέα 
Προγραμματισμού και Εφαρμογών του Γ ΚΠΣ και θέσης 
Ειδικού Γραμματέα στο Υπ. Αγροτικής Ανάπτυξης και 
Τροφίμων», όπως τροποποιήθηκε και ισχύει. 

15. Την υπ’ αριθμ. 263857/21-12-2000 (ΦΕΚ Β 
1639/29.12.00) κοινή υπουργική απόφαση «Σύστασης 
στο Υπουργείο Αγροτικής Ανάπτυξης και Τροφίμων 
ειδικής υπηρεσίας με τίτλο «Υπηρεσία Διαχείρισης 
Επιχειρησιακού Προγράμματος “Αλιεία”», όπως τρο¬ 
ποποιήθηκε και ισχύει. 

16. Τα άρθρα 13 έως και 29 του Ν. 2637/98 (ΦΕΚ 200 Α/ 
27-08-1998) «Σύσταση Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγγυ¬ 
ήσεων» όπως αυτά τροποποιήθηκαν και συμπληρώθηκαν 
με το άρθρο 4 του Ν. 2732/99 (ΦΕΚ 154/Α/30-07-1999), το 
άρθρο 24 του Ν. 2945/01 (ΦΕΚ 223/Α/08-10-2001) «Εθνικό 
Σύστημα Προστασίας της Αγροτικής Δραστηριότητας» 
και το άρθρο 3 του Ν. 3508/06 (ΦΕΚ 249/Α/16-11-2006) 
«Ρυθμίσεις θεμάτων του Υπουργείου Αγροτικής Ανά¬ 
πτυξης και Τροφίμων». 

17. Την αριθμ. 282966/09-07-2007 (ΦΕΚ 1205/Β/2007) 
κοινή υπουργική απόφαση «Εγκριση του Κανονισμού 
Διαδικασίας Πληρωμών του Ν.Π.Ι.Δ. με την επωνυμία 
Οργανισμός Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
των ενισχύσεων που βαρύνουν τον Ειδικό Λογαριασμό 
Εγγυήσεων Γεωργικών προϊόντων (ΕΛΕΓΕΠ)». 

18. Την υπ’ αριθμ. 132537/21-04-11 (ΦΕΚ 684/2011) απόφα¬ 
ση «Εγκριση Κανονισμού Οργανωτικής Διάρθρωσης και 
Λειτουργίας των Υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων και Έγκριση τροποποίησης του Κανο¬ 
νισμού Κατάστασης Προσωπικού του (Ο.Π.Ε.Κ.Ε.Π.Ε.)- 
Ν.Π.Ι.Δ». 

19. Την αριθ. 37501/04-03-2009 κοινή υπουργική απόφα¬ 
ση «Μεταφορά της Δημόσιας Δαπάνης στον Ο.Π.Ε.Κ.Ε.Π.Ε. 
για την πληρωμή των μέτρων του ΠΑΑ και του ΕΠΑΛ 
2007-2013 και της Δράσης 1 «Πρόωρη Συνταξιοδότηση 
Αλιέων», του μέτρου 4.2. του ΕΠΑΛ περιόδου 2000-2006 
από το πρόγραμμα Δημοσίων Επενδύσεων (ΠΔΕ)». 

20. Την αριθμ. 2925/13-10-2008 (ΦΕΚ Β 2178/23-10-2008) 
απόφαση Υπ. Αγροτικής Ανάπτυξης και Τροφίμων «Σύ¬ 
στημα Διαχείρισης Επιχειρησιακού Προγράμματος Αλι¬ 
είας 2007-2013», όπως τροποποιήθηκε και ισχύει. 

21. Την αριθμ. 2058/28-7-2008 (ΦΕΚ Β 1563/6-8-2008) 
κοινή υπουργική απόφαση για το σύστημα Δημοσιονομι¬ 
κών Διορθώσεων και διαδικασίες ανάκτησης αχρεωστή- 
τως ή παρανόμως καταβληθέντων ποσών από πόρους 
του κρατικού προϋπολογισμού για την υλοποίηση του 
Επιχειρησιακού Προγράμματος Αλιείας 2007-2013. 

22. Τα κριτήρια επιλογής πράξεων στο Επιχειρησιακό 
Πρόγραμμα όπως αυτά έχουν εγκριθεί από την Επιτρο¬ 
πή Παρακολούθησης του Ε.Π. ΑΛΙΕΙΑΣ 2007 - 2013 και 
εξειδικεύονται από την Ε.Υ.Δ.Ε.Π. ΑΛΙΕΙΑΣ. 

23. Την αριθμ. 656/12-3-08 απόφαση του Ειδικού Γραμ- 
ματέα Διοικητικού Τομέα Κοινοτικών Πόρων και Υποδο¬ 
μών για την κατανομή Δημόσιας Δαπάνης στα μέτρα 
του Επιχειρησιακού Προγράμματος Αλιείας 2007-2013 
όπως τροποποιείται και ισχύει. 

24. Το υπ’ αριθμ. 258/17.03.2011 έγγραφο της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος Αλιείας, «Διαβούλευση σχεδίου κοινής υπουργικής 
απόφασης του Μέτρου 3.5 του ΕΠΑΛ 2007 - 2013», καθώς 
και τα σχόλια - παρατηρήσεις των διάφορων φορέων 
επί του αναρτημένου κειμένου του σχεδίου της κοινής 
υπουργικής απόφασης. 

25. Την υπ’ αριθμ. 2040/06-11-2013 κοινή υπουργική 
απόφαση (ΦΕΚ 2961/Β/22.11.13) «Καθορισμός διαδικασί¬ 
ας υπαγωγής πράξεων και καταβολής των οικονομικών 
ενισχύσεων στους δικαιούχους για το Μέτρο 3.5 «Πιλο¬ 
τικά Σχέδια» του Άξονα προτεραιότητας 3 του Ε.Π.ΑΛ. 
2007 - 2013. 

26. Το γεγονός ότι η προκαλούμενη από την παρούσα 
δημόσια δαπάνη προβλέπεται στην υπ’ αριθμ. 2040/2013 
ΚΥΑ (ΦΕΚ Β'2961/22-11-2013). 

27. Το γεγονός ότι, υπό τις έκτακτες συνθήκες δημοσι¬ 
ονομικής προσαρμογής που ισχύουν στο πλαίσιο του δι¬ 
εθνούς μηχανισμού στήριξης της ελληνικής οικονομίας, 
η ποικιλότητα της φύσης των πιλοτικών σχεδίων αλλά 
και η μοναδικότητα των υποβαλλόμενων προτάσεων οι 
οποίες καθιστούν δύσκολη την άμεση σύγκριση μεταξύ 
τους, καθώς και η ανάγκη να επιταχυνθούν οι διαδικα¬ 
σίες αξιολόγησης και υλοποίησης, καθιστούν επιτακτική 


την διεξαγωγή άμεσης αξιολόγησης για την ένταξη των 
έργων στο Ε.Π.ΑΛ. 2007-2013. 

Για την αποτελεσματική εφαρμογή του Μέτρου 3.5. 
«Πιλοτικά Σχέδια» του Επιχειρησιακού Προγράμματος 
Αλιείας 2007 - 2013, καλεί: 

Τους ενδιαφερομένους φορείς υλοποίησης πιλοτικών 
σχεδίων που δύνανται να υπαχθούν για ενίσχυση - χρη¬ 
ματοδότηση στο Μέτρο 3.5 του Αξονα προτεραιότητας 
3 του Επιχειρησιακού Προγράμματος Αλιείας 2007 - 
2013, για την υποβολή αιτήσεων ενίσχυσης - χρηματο¬ 
δότησης λαμβάνοντας υπ’ όψη τα εξής: 

Άρθρο 1 

Υπαγόμενες πράξεις 

Στην παρούσα απόφαση υπάγονται οι πράξεις που 
εντάσσονται στο Μέτρο 3.5: «Πιλοτικά Σχέδια» του Αξο¬ 
να Προτεραιότητας 3 «Μέτρα κοινού ενδιαφέροντος» 
του Επιχειρησιακού Προγράμματος Αλιείας 2007 -2013. 

Ειδικότερα, υπάγονται πράξεις που συμβάλλουν στην 
απόκτηση και διάδοση νέων τεχνικών γνώσεων στον 
τομέα της αλιείας και των υδατοκαλλιεργειών, οι οποίες 
μπορούν: 

(ί) να δοκιμάζουν, υπό σχεδόν πραγματικές συνθή¬ 
κες του κλάδου παραγωγής, την τεχνική ή οικονομική 
βιωσιμότητα μιας καινοτόμου τεχνολογίας με στόχο 
την απόκτηση και την διάδοση τεχνικών ή οικονομικών 
γνώσεων για τη δοκιμαζόμενη τεχνολογία 

(ϋ) να καθιστούν δυνατή την διενέργεια δοκιμών σχε¬ 
δίων διαχείρισης και σχεδίων κατανομής της αλιευτικής 
προσπάθειας, περιλαμβανομένων, εφόσον απαιτείται, 
του καθορισμού ζωνών απαγόρευσης της αλιείας προ- 
κειμένου να αξιολογηθούν οι βιολογικές και οι οικονομι¬ 
κές συνέπειές του, και του πειραματικού εμπλουτισμού 
των αποθεμάτων 

(ϋί) να αναπτύσσουν και να δοκιμάζουν μεθόδους για 
τη βελτίωση της επιλεκτικότητας των εργαλείων, τη 
μείωση των παρεμπιπτόντων αλιευμάτων, των απορρί¬ 
ψεων ή των επιπτώσεων στο περιβάλλον, ιδίως δε στο 
θαλάσσιο βυθό, 

(ϊν) να δοκιμάζουν εναλλακτικούς τύπους τεχνικών 
διαχείρισης της αλιείας, 

(ν) να δοκιμάζουν τεχνικές βελτιώσεις με στόχο τη 
μείωση της κατανάλωσης ενέργειας σκαφών, κινητή¬ 
ρων, εξοπλισμού ή αλιευτικών εργαλείων, καθώς και 
τη μείωση των εκπομπών και την καταπολέμηση της 
αλλαγής του κλίματος, 

(νί) να προωθούν καινοτομία, έρευνα και τεχνολογική 
ανάπτυξη στον κλάδο της υδατοκαλλιέργειας, με γνώ¬ 
μονα την ανάπτυξη φιλικότερων προς το περιβάλλον 
τεχνολογιών και πρακτικών. 

Τα πιλοτικά σχέδια που λαμβάνουν στήριξη πρέπει 
να είναι αληθινά καινοτόμα και μικρές τεχνικές βελτι¬ 
ώσεις γνωστών τεχνολογιών δεν αρκούν για να δοθεί 
στήριξη. Τα πιλοτικά σχέδια δεν πρέπει να έχουν άμεσα 
εμπορικό χαρακτήρα. Ενδεχόμενα κέρδη, παραγόμενα 
στη διάρκεια της υλοποίησης ενός πιλοτικού σχεδίου, 
αφαιρούνται από τη δημόσια ενίσχυση που χορηγείται 
στη σχετική πράξη. 

Για τους σκοπούς της παρούσης απόφασης, με τον 
όρο «καινοτομία» νοείται η μετατροπή μιας ιδέας σε 
νέο ή βελτιωμένο αξιοποιήσιμο προϊόν, σε βιομηχανι¬ 
κή ή εμπορική λειτουργική διαδικασία ή σε νέα μέθο¬ 
δο κοινωνικής εξυπηρέτησης. Η καινοτομία μπορεί να 
αφορά την ανανέωση και τη διεύρυνση του φάσματος 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4737 


προϊόντων και υπηρεσιών και των συναφών αγορών, 
την καθιέρωση νέων μεθόδων σχεδιασμού, παραγωγής, 
εφοδιασμού και διανομής, την εισαγωγή αλλαγών στη 
διαχείριση, την οργάνωση της εργασίας, τις συνθήκες 
εργασίας και τις δεξιότητες του εργατικού δυναμικού, 
καλύπτονται δε τέσσερις τύποι καινοτομίας: καινοτομία 
προϊόντος, καινοτομία διεργασιών, καινοτομία μάρκε¬ 
τινγκ, οργανωτική καινοτομία. 

Δεν χορηγείται στήριξη δυνάμει του άρθρου 41 του 
βασικού κανονισμού για την πειραματική αλιεία. Ο όρος 
«πειραματική αλιεία» σημαίνει τη χρήση διαφόρων τύ¬ 
πων εξοπλισμού αναζήτησης ιχθύων και αλιευτικών 
εργαλείων, για να εξακριβωθεί ποια είδη ιχθύων υπάρ¬ 
χουν σε μια περιοχή και σε ποιες ποσότητες, ώστε να 
γνωστοποιηθεί ως ένα βαθμό το μέγεθος των αποθε¬ 
μάτων στην περιοχή αυτή και η οικονομική βιωσιμότητα 
εμπορικής τους εκμετάλλευσης αντιστοίχως. Η μοναδι¬ 
κή περίπτωση όπου σχέδια πειραματικής αλιείας είναι 
επιλέξιμα για στήριξη είναι να εστιάζονται στη δοκιμή 
επιλεκτικότερων αλιευτικών τεχνικών ή/και εργαλείων, 
για να κριθούν οι επιπτώσεις τους στα ιχθυαποθέματα 
ή/και στο θαλάσσιο περιβάλλον. 

Τα αποτελέσματα των πιλοτικών σχεδίων που χρη¬ 
ματοδοτούνται στο πλαίσιο του Μέτρου 3.5 υπόκεινται 
στην υποβολή τεχνικών εκθέσεων οι οποίες δημοσι¬ 
οποιούνται. Η Διαχειριστική Αρχή εξασφαλίζει ότι τα 
πιλοτικά σχέδια συνοδεύονται από επαρκή επιστημονική 
παρακολούθηση και ότι διενεργείται η κατάλληλη ποι¬ 
οτική αξιολόγηση των τεχνικών εκθέσεων. Στα πιλοτι¬ 
κά σχέδια θα πρέπει να περιλαμβάνονται απαραίτητα 
ενέργειες για την δημοσιοποίηση - διάχυση των απο¬ 
τελεσμάτων των σχεδίων. 

Αρθρο 2 
Είδος ενίσχυσης 

1. Δημόσιες, οικονομικές ενισχύσεις, για πράξεις που 
εντάσσονται στο Μέτρο 3.5 του Επιχειρησιακού Προ¬ 
γράμματος Αλιείας 2007 - 2013, και αφορούν δράσεις 
όπως αυτές αναφέρονται στο άρθρο 1 της παρούσας, 
με τις ακόλουθες προϋποθέσεις: 

(ί) Οι προτεινόμενες πράξεις δεν αφορούν σε ενέρ¬ 
γειες πειραματικής αλιείας σύμφωνα με τα ως άνω 
αναφερόμενα. 

(ϋ) Οι προτεινόμενες πράξεις περιλαμβάνουν επαρ¬ 
κή επιστημονική παρακολούθηση και υποβολή τεχνικών 
εκθέσεων. 

(ίϋ) Οι προτεινόμενες πράξεις δεν έχουν άμεσα εμπο¬ 
ρικό χαρακτήρα. Ενδεχόμενα κέρδη, παραγόμενα στη 
διάρκεια της υλοποίησης ενός πιλοτικού σχεδίου, αφαι- 
ρούνται από τη δημόσια ενίσχυση που χορηγείται στη 
σχετική πράξη. 

2. Οι ενισχύσεις παρέχονται σε δικαιούχους, όπως 
αυτοί ορίζονται στο άρθρο 4 της παρούσας: 

(ί) των οποίων μπορεί να καταδειχθεί η φερεγγυότητα 
και η οικονομική βιωσιμότητα, 

(ϋ) που παρέχουν ασφαλείς εγγυήσεις για την εξα¬ 
σφάλιση της ιδιωτικής τους συμμετοχής, 

(ίϋ) που δεν έχουν υποβάλλει αίτηση ένταξης για χρη¬ 
ματοδότηση σε άλλη Υπηρεσία ή φορέα για το σύνολο 
ή μέρος της προτεινόμενης πράξης. 

3. Η περίοδος επιλεξιμότητας των δαπανών ξεκι¬ 
νά από την ημερομηνία δημοσίευσης της υπ’ αριθμ. 
2040/06.11.2013 κοινής υπουργικής απόφασης (ΦΕΚ 2961/ 


Β/22-11-13), με ευθύνη των εν δυνάμει δικαιούχων όσον 
αφορά στην δυνατότητα ένταξης των εν λόγω δαπανών 
στις επιλέξιμες δαπάνες του σχεδίου από την ΕΥΔΕΠ 
ΑΛΙΕΙΑΣ, ενώ σε κάθε περίπτωση δεν υπερβαίνει τη 
περίοδο υλοποίησης και εφαρμογής του Προγράμματος. 

4. Το ανώτερο όριο του προϋπολογισμού των πράξεων 
είναι 300.000 ευρώ. 

5. Στη περίπτωση που οι ενισχύσεις παρέχονται σε 
επιχειρήσεις που πληρούν πέραν των λοιπών προϋπο¬ 
θέσεων της παρούσας, και τις ακόλουθες προϋποθέσεις: 

(ί) Η επιχείρηση να μην είναι προβληματική σύμφωνα 
με τα οριζόμενα στο άρθρο 2 παρ. 2 σημεία 9, 10 και 
11 των Κατευθυντήριων Γραμμών της Ευρωπαϊκής Επι¬ 
τροπής 2004/0/244/02. 

(ϋ) Οι επιχειρήσεις να λειτουργούν νόμιμα έχοντας 
στην επωνυμία τους άδεια λειτουργίας για τη δραστη- 
ριότητά τους. 

Οι δημόσιες οικονομικές ενισχύσεις χορηγούνται ως 
ποσοστό του συνολικού επιλέξιμου κόστους. 

Αρθρο 3 

Αρμόδια Αρχή Διαχείρισης 

Η διαχείριση του Μέτρου 3.5 του ΕΠΑΛ 2007 - 2013 
που χρηματοδοτείται από το Ευρωπαϊκό Ταμείο Αλιείας 
για την περίοδο 2007 - 2013 ασκείται από την Ε.Υ.Δ.Ε.Π. 
ΑΛΙΕΙΑΣ σύμφωνα με το άρθρο 36 του Νόμου 3614/2007 
όπως αυτός τροποποιήθηκε και ισχύει. 

Αρθρο 4 

Δυνητικοί δικαιούχοι οικονομικών ενισχύσεων 

Δυνητικοί δικαιούχοι των οικονομικών ενισχύσεων του 
Μέτρου 3.5 είναι: 

α) Επιχειρήσεις σε συνεργασία με ερευνητικούς (επι¬ 
στημονικούς) ή τεχνικούς (τεχνολογικούς) φορείς (ΑΕΙ, 
ΑΤΕΙ, Ερευνητικά Κέντρα, Ινστιτούτα κ.λπ.), ώστε να 
εξασφαλίζεται επαρκής επιστημονική παρακολούθηση. 

β) Αναγνωρισμένες επαγγελματικές οργανώσεις που 
ασκούν οικονομική δραστηριότητα, σε συνεργασία με 
ερευνητικούς (επιστημονικούς) ή τεχνικούς (τεχνολογι¬ 
κούς) φορείς (ΑΕΙ, ΑΤΕΙ, Ερευνητικά Κέντρα, Ινστιτούτα 
κ.λπ.), ώστε να εξασφαλίζεται επαρκής επιστημονική 
παρακολούθηση. 

Οι αναγνωρισμένες επαγγελματικές οργανώσεις 
(αλιευτικοί σύλλογοι, αλιευτικοί συνεταιρισμοί κ.λπ.) 
θα πρέπει να έχουν εναρμονίσει τη λειτουργία τους 
σύμφωνα με το θεσμικό πλαίσιο που διέπει τους αγρο¬ 
τικούς συνεταιρισμούς και τις Συλλογικές οργανώσεις 
του αγροτικού κόσμου και από το καταστατικό τους 
να προκύπτει η δραστηριοποίησή τους στον αλιευτικό 
τομέα, και η ύπαρξη ή μη οικονομικών δραστηριοτήτων. 
Οι αναγνωρισμένες επαγγελματικές οργανώσεις σύμ¬ 
φωνα με το άρθρο 3 του Ν. 4171/2013, υποχρεούνται να 
προβούν στις αναγκαίες καταστατικές αλλαγές που 
ορίζονται στο άρθρο 17 του Ν. 4015/2011 το αργότερο 
μέχρι την 31-12-2013. 

«Ερευνητικός (επιστημονικός) φορέας» όπως αναφέ- 
ρεται στον Ν.1514/85 όπως τροποποιείται και ισχύει, 
θεωρείται το νομικό πρόσωπο δημοσίου ή ιδιωτικού 
δικαίου που έχει ως κύριο σκοπό την επιστημονική και 
τεχνολογική έρευνα, σε συνδυασμό με την πειραματι¬ 
κή ανάπτυξη και επίδειξη, καθώς και τη διάδοση και 
εφαρμογή των αποτελεσμάτων της έρευνας, μέσω της 
οικονομικής εκμετάλλευσης των αποτελεσμάτων είτε 

από τους ίδιους ή και τους εργαζόμενους σε αυτούς 
είτε από τρίτους. 

«Τεχνικός (τεχνολογικός) φορέας» όπως αναφέρεται 
στον Ν.1514/85 όπως τροποποιείται και ισχύει, θεωρείται 
το νομικό πρόσωπο δημοσίου ή ιδιωτικού δικαίου που 
έχει ως κύριο σκοπό την ανάπτυξη τεχνολογικών υπο¬ 
δομών και δραστηριοτήτων και την παροχή επιστημο¬ 
νικών, τεχνολογικών και τεχνικών υπηρεσιών προς τρί¬ 
τους (αναλύσεων, μετρήσεων, δοκιμών, πληροφόρησης, 
συμβουλών, προστασίας της βιομηχανικής ιδιοκτησίας 
και άλλες). Ένας φορέας μπορεί να είναι ταυτόχρονα 
ερευνητικός και τεχνικός. 

Σε κάθε πιλοτικό σχέδιο θα πρέπει να ορίζονται: 
α) ο υπεύθυνος έργου ο οποίος θα πρέπει να προέρχε¬ 
ται από την επιχείρηση ή επαγγελματική οργάνωση και 
β) ο επιστημονικός υπεύθυνος ο οποίος θα πρέπει να 
προέρχεται από τον ερευνητικό ή τον τεχνικό φορέα και 
να ανήκει στην Ομάδα Έργου. Ο υπεύθυνος έργου και 
ο επιστημονικός υπεύθυνος υπογράφουν κάθε έντυπο - 
έγγραφο στα πλαίσια της επικοινωνίας των φορέων 
του σχεδίου με την Ε.Υ.Δ.Ε.Π. ΑΛΙΕΙΑΣ, και είναι γένει 
υπεύθυνοι για την ομαλή υλοποίηση του έργου. 

Αρθρο 5 

Περιοχές Εφαρμογής - Ποσοστά Δημόσιας Ενίσχυσης 

1. Το Μέτρο 3.5. «Πιλοτικά Σχέδια» του Αξονα Προτε¬ 
ραιότητας 3 του Ε.Π.ΑΛ. 2007-2013, εφαρμόζεται σε ολό¬ 
κληρη την Ελληνική επικράτεια, με διαφορετική όμως 
ένταση ενίσχυσης ανάλογα με την περιοχή υλοποίησης 
της προτεινόμενης πράξης η οποία δεν μπορεί να υπερ¬ 
βαίνει τα ποσά που προβλέπονται στο εγκεκριμένο Επι¬ 
χειρησιακό Πρόγραμμα Αλιείας 2007 - 2013, σύμφωνα με 
το άρθρο 52 του Καν.(ΕΚ) 1198/2006 του Συμβουλίου. Οι 
περιοχές της επικράτειας κατηγοριοποιούνται ως εξής: 

ί. Περιφέρειες που καλύπτονται από το στόχο σύγκλι¬ 
σης. Περιφέρειες Στόχου Σύγκλισης είναι οι: 

• Περιφέρεια Βορείου Αιγαίου 

• Περιφέρεια Ανατολικής Μακεδονίας και Θράκης 

• Περιφέρεια Κεντρικής Μακεδονίας 

• Περιφέρεια Δυτικής Μακεδονίας 

• Περιφέρεια Ηπείρου 

• Περιφέρεια Ιονίων Νήσων 

• Περιφέρεια Δυτικής Ελλάδας 

• Περιφέρεια Πελοποννήσου 

• Περιφέρεια Θεσσαλίας 

• Περιφέρεια Αττικής 

• Περιφέρεια Κρήτης 

ϋ. Περιφέρειες που δεν καλύπτονται από το στόχο σύ¬ 
γκλισης οι οποίες είναι η Περιφέρεια Στερεός Ελλάδας 
και η Περιφέρεια Νοτίου Αιγαίου. 

Η Δημόσια δαπάνη κατανέμεται ενδεικτικά ως εξής: 

• 700.000,00 € για τις περιφέρειες Εντός στόχου Σύ¬ 
γκλισης και 

• 300.000,00 € για τις περιφέρειες Εκτός στόχου Σύ¬ 
γκλισης. 

Τα μέγιστα ποσοστά χορηγούμενης Δημόσιας Ενί¬ 
σχυσης (Κοινοτική και Εθνική συνδρομή) για τις πράξεις 
που θα ενταχθούν για χρηματοδότηση στο πλαίσιο της 
παρούσας, έχουν ως εξής: 

α) Για τις Περιφέρειες που καλύπτονται από τον στόχο 
Σύγκλισης και τα απομακρυσμένα Ελληνικά νησιά όπως 
αυτά ορίζονται στο εγκεκριμένο Ε.Π.ΑΛ. 2007 - 2013, η 
Δημόσια Δαπάνη ανέρχεται στο 80% του συνολικού ως 


άνω μέγιστου επιλέξιμου ποσού σύμφωνα με το άρθρο 
52 του Καν. (Ε.Κ.) 1198/2006 του Συμβουλίου (ΠΑΡΑΡΤΗ¬ 
ΜΑ II, Ομάδα 3). 

β) Για τις Περιφέρειες που δεν καλύπτονται από τον 
Στόχο Σύγκλισης η Δημόσια Δαπάνη ανέρχεται στο 
60% του συνολικού ως άνω μέγιστου επιλέξιμου ποσού 
σύμφωνα με το άρθρο 52 του Καν. (Ε.Κ.) 1198/2006 του 
Συμβουλίου (ΠΑΡΑΡΤΗΜΑ II, Ομάδα 3). 

Η Ιδιωτική Συμμετοχή δύναται να αποτελείται από την 
Ίδια Συμμετοχή και Τραπεζικό Δανεισμό. Σε κάθε περί¬ 
πτωση η Ίδια Συμμετοχή δεν μπορεί να είναι μικρότερη 
του 10% του προϋπολογισμού της πράξης. 

Αρθρο 6 

Όρια προϋπολογισμού 

Από την παρούσα απόφαση προκαλείται δαπάνη σε 
βάρος του Κρατικού Προϋπολογισμού - Πρόγραμμα Δη¬ 
μοσίων Επενδύσεων, έως 1.000.000 Ευρώ στα πλαίσια 
του Επιχειρησιακού Προγράμματος ΑΛΙΕΙΑΣ 2007 - 2013 
με συγχρηματοδότηση από το Ευρωπαϊκό Ταμείο Αλι¬ 
είας (ΕΤΑ). 

Άρθρο 7 

Επιλέξιμες Δαπάνες 

Οι επιλέξιμες κατηγορίες δαπανών της πράξης για την 
εκτέλεση των Πιλοτικών Σχεδίων είναι οι εξής: 

1. Αμοιβή Ομάδας Έργου. Αφορά δαπάνες για αμοι¬ 
βές ερευνητικού, τεχνικού και λοιπού προσωπικού που 
καταβάλλονται σε συμμετέχοντα στην Ομάδα Έργου 
της πράξης φυσικά πρόσωπα. Τα πρόσωπα αυτά θα 
πρέπει να ανήκουν στον συνεργαζόμενο επιστημονικό/ 
τεχνικό φορέα. 

2. Δαπάνες για την κατασκευή ή/και τον εκσυγχρο¬ 
νισμό κτηρίων και εγκαταστάσεων απαραίτητων για 
την υλοποίηση του πιλοτικού σχεδίου. Στην πρόταση 
των ενδιαφερομένων θα πρέπει να γίνεται ενδελεχής 
αναφορά στην σκοπιμότητα της κατασκευής της κάθε 
εγκατάστασης. Επιλέξιμο είναι μόνο το κόστος της από¬ 
σβεσης εκτός και αν δεν μπορεί να χρησιμοποιηθεί για 
τις συνήθεις λειτουργίες του Δικαιούχου μετά την λήξη 
του Πιλοτικού Σχεδίου. 

3. Δαπάνες για όργανα και εξοπλισμό. Αφορά δαπάνες 
για όργανα και εξοπλισμό, στο βαθμό και για όσο χρόνο 
χρησιμοποιούνται για το ερευνητικό έργο. Επιλέξιμο 
είναι μόνο το κόστος της απόσβεσης, εκτός και αν δεν 
μπορεί να χρησιμοποιηθεί για τις συνήθεις λειτουργίες 
του Δικαιούχου μετά την λήξη του Πιλοτικού Σχεδίου. Η 
αγορά ερευνητικού και τεχνολογικού εξοπλισμού αφορά 
τον ειδικό εξοπλισμό που απαιτείται για την υλοποίηση 
της πράξης και όχι εξοπλισμό γενικής χρήσης. Ενδει¬ 
κτικά μπορεί να αφορά: 

• Μηχανήματα, εξαρτήματα αυτών, επιστημονικά όργα¬ 
να και εργαλεία που χρησιμοποιούνται αποκλειστικά και 
σε μόνιμη βάση για την εξυπηρέτηση της ερευνητικής 
δραστηριότητας. Αφορά τον ειδικό εξοπλισμό και όχι τον 
εξοπλισμό γενικής χρήσης ή τον βασικό εξοπλισμό που 
χρησιμεύει στην παραγωγική διαδικασία του φορέα. Επι- 
σημαίνεται ότι οι δαπάνες προμήθειας περιλαμβάνουν το 
κόστος αγοράς αυτού, το κόστος μεταφοράς και εγκα¬ 
τάστασής του και το κόστος των απαιτούμενων υλικών 
και εργασιών για την εγκατάσταση και λειτουργία του. 
Οι δαπάνες προμήθειας ανταλλακτικών είναι επιλέξιμες 
εφόσον, αυτά είναι παρελκόμενα των κύριων εξάρτημά- 

των του εξοπλισμού, αποτελούν δηλαδή αναπόσπαστο 
τμήμα του για την ομαλή λειτουργία του σύμφωνα με 
τους όρους προμήθειας που προσφέρει ο προμηθευτής, 
και δεν υπερβαίνουν το 10% της δαπάνης απόκτησης του 
εξοπλισμού. Δεν θεωρείται επιλέξιμη δαπάνη η αγορά με¬ 
ταχειρισμένου εξοπλισμού για το λόγο αυτό οι Δικαιούχοι 
θα πρέπει να προσκομίζουν σχετική βεβαίωση του οίκου 
κατασκευής ή του προμηθευτή καθώς και βεβαίωση για 
τον σειριακό αριθμό (εθίϊαΙ πυπηόθΓ) του εξοπλισμού όταν 
αυτό υπάρχει. Επίσης, δεν είναι επιλέξιμες οι δαπάνες 
που αφορούν σε δασμούς, φόρους, τέλη, έξοδα αμοιβών 
εκτελωνιστή και εκτελωνισμού. 

• Αγορά γόνου ή γεννητόρων μέχρι του ποσοστού 5% 
του συνολικού κόστους του Έργου. 

• Δαπάνη για μίσθωση χώρου, αλιευτικών εργαλείων 
ή αλιευτικών σκαφών. 

• Αγορά λογισμικού και των αντίστοιχων δικαιωμάτων 
χρήσης (Ιίοοπεοδ). 

4. Δαπάνες συμβουλευτικών υπηρεσιών - έρευνας επί 
συμβάσει οι οποίες χρησιμοποιούνται αποκλειστικά στο 
πλαίσιο της εκτέλεσης του πιλοτικού σχεδίου και όχι 
για διαρκή ή περιοδική δραστηριότητα ούτε συνδέο¬ 
νται με τις συνήθεις λειτουργικές/διοικητικές δαπάνες 
των δικαιούχων και παρέχονται στην βάση συμβάσεων 
παροχής υπηρεσιών. Οι δαπάνες για συμβουλευτικές 
υπηρεσίες, ενδεικτικά μπορεί να αφορούν: 

• Δημιουργία - κατασκευή ιστοσελίδας για πρώτη 
φορά, στην οποία θα πρέπει απαραιτήτως να παρου¬ 
σιάζεται αναλυτικά η πορεία του έργου και τα αποτε- 
λέσματά του. 

• Εκπόνηση επιχειρηματικού πλάνου σχετικά με την 
πιθανή αξιοποίηση του προϊόντος/υπηρεσίας που μπο¬ 
ρεί να προκύψει από την πραγματοποίηση του πιλοτικού 
σχεδίου. Το επιχειρηματικό πλάνο θα είναι αντικείμενο 
ευρύτερης δημοσιότητας και θα μπορεί να έχει πρό¬ 
σβαση αυτό οποιοσδήποτε ενδιαφερόμενος. 

• Υπηρεσίες οι οποίες αφορούν ερευνητική δραστη¬ 
ριότητα ή τεχνικές γνώσεις οι οποίες αφορούν άμεσα 
την υλοποίηση του πιλοτικού σχεδίου. 

5. Συμπληρωματικά γενικά έξοδα που προκύπτουν 
άμεσα από την υλοποίηση του πιλοτικού σχεδίου (π.χ. 
υλικά άμεσης ανάλωσης, αναλώσιμα γραφείου - ερ¬ 
γαστηρίου, εφόδια, γραφική ύλη, ταξίδια/μετακινήσεις 
Δαπάνες, που αφορούν την συλλογή και επεξεργασία 
πρωτογενών στοιχείων, μετρήσεων, κ.λπ.). 

Σχετικά με τις δαπάνες μετακινήσεων (εσωτερικού - 
εξωτερικού), αυτές είναι επιλέξιμες εφόσον δικαιολο¬ 
γούνται από την φύση του έργου, και αφορούν άτομα 
που ανήκουν στην ομάδα υλοποίησης του έργου. Περι¬ 
λαμβάνουν εισιτήρια, έξοδα διαμονής, έξοδα μετακίνη¬ 
σης (συμπεριλαμβάνονται και οι δαπάνες για τη βενζίνη 
για μετακινήσεις με ίδια οχήματα, οι δαπάνες ενοικίασης 
αυτοκινήτων, έξοδα διοδίων και σχετικές δαπάνες). Δεν 
είναι επιλέξιμες οι δαπάνες για μεταφορά με ταξί και 
οι δαπάνες στάθμευσης. 

Τα έξοδα μετακίνησης και η εκτός έδρας αποζημίωση 
του προσωπικού του δικαιούχου ή του συνεργαζόμε- 
νου επιστημονικού/τεχνικού φορέα που συμμετέχει στο 
έργο, αποτελούν επιλέξιμες δαπάνες μέχρι τα ανώτατα 
όρια που ορίζονται στην προβλεπόμενη από την κοινή 
υπουργική απόφαση του άρθρου 7 παράγραφος 7 του 
Ν. 2860/2000, όπως αυτή ισχύει κάθε φορά, εκτός εάν 
ορίζεται χαμηλότερο από το θεσμικό πλαίσιο λειτουρ¬ 
γίας των δικαιούχων. 


6. Δαπάνες διάχυσης αποτελεσμάτων Η κατηγορία 
αυτή δαπανών, μπορεί ενδεικτικά να αφορά: 

• Δαπάνες συμμετοχής σε εκθέσεις. Επιλέξιμες δαπά¬ 
νες είναι το κόστος ενοικίασης και διαμόρφωσης των 
περιπτέρων, το κόστος εγγραφής στους καταλόγους 
της έκθεσης και το κόστος μεταφοράς και ασφάλισης 
εκθεμάτων. 

• Δαπάνες διοργάνωσης ημερίδων/συνεδρίων/σεμι- 
ναρίων σχετικών με την διάχυση των αποτελεσμάτων 
του έργου. 

• Δημιουργία και παραγωγή εντύπων/φυλλαδίων σχε¬ 
τικών με την διάχυση των αποτελεσμάτων του έργου. 

• Δαπάνες δικτύωσης με άλλους φορείς σε εθνικό 
και διεθνές επίπεδο. 

Απαραίτητη προϋπόθεση για την επιλεξιμότητά τους 
είναι η αναφορά στη χρηματοδότηση του έργου από 
εθνικούς και κοινοτικούς πόρους μέσω του Ε.Π.ΑΛ 2007 - 
2013, με το κατάλληλο λεκτικό, αλλά και με τη χρήση 
των σχετικών λογότυπων. Η προϋπόθεση αυτή ισχύει 
και για πιθανές ανακοινώσεις σε επιστημονικά συνέδρια, 
περιοδικά κ.τ.λ. Γενικότερα, θα πρέπει να λαμβάνονται 
όλα τα μέτρα πληροφόρησης και δημοσιότητας που 
προβλέπονται από τον Καν. (ΕΚ) 498/2007. 

7. Λοιπές δαπάνες σε ποσοστό έως 10% επί του συνο¬ 
λικού επιλέξιμου κόστους. Με τον όρο λοιπές δαπάνες 
νοούνται οι δαπάνες που προκύπτουν άμεσα από την 
υλοποίηση του πιλοτικού σχεδίου, δεν εντάσσονται σε 
κάποια από τις παραπάνω κατηγορίες επιλέξιμων δα¬ 
πανών και τεκμηριώνονται ως άκρως απαραίτητες για 
την ολοκλήρωση της υλοποίησης του σχεδίου. 

Ο Φόρος Προστιθέμενης Αξίας (ΦΠΑ) είναι επιλέξι¬ 
μη δαπάνη, εφ’ όσον ο δικαιούχος δεν έχει δικαίωμα 
έκπτωσης του ΦΠΑ σύμφωνα με τις διατάξεις του 
κώδικα ΦΠΑ όπως εκάστοτε ισχύει. Ο ΦΠΑ που μπο¬ 
ρεί να ανακτηθεί με οποιανδήποτε τρόπο δεν είναι 
επιλέξιμη δαπάνη ακόμη και εάν δεν ανακτάται από 
το δικαιούχο. 

Μη επιλέξιμες και, επομένως, μη υποκείμενες σε οικο¬ 
νομική ενίσχυση, είναι ενδεικτικά οι κατωτέρω δαπάνες: 

• Δαπάνες που ανήκουν στην κανονική παραγωγική 
διαδικασία του Δικαιούχου. 

• Δαπάνες τακτικής μισθοδοσίας προσωπικού. 

• Λειτουργικά έξοδα του Δικαιούχου, τα οποία αφο¬ 
ρούν την συνήθη τακτική λειτουργία του φορέα. 

• Αγορά εξοπλισμού αναψυχής. 

• Δαπάνες για αγορά οικοπέδων. 

• Αγορά οχημάτων μεταφοράς προσωπικού. 

• Διαμόρφωση και αναβάθμιση χώρων γραφείου. 

• Αγορά μεταχειρισμένου εξοπλισμού και αναλωσίμων. 

• Εργασίες των οποίων τα δικαιολογητικά έγγραφα 
δεν επιτρέπουν την επαλήθευση των δαπανών (π.χ. έλ¬ 
λειψη εκτίμησης εργασιών και προϋπολογισμού των 
δαπανών, προσφορών κ.λπ.). 

• Εργασίες και εξοπλισμός που δεν τεκμηριώνεται 
στην πρόταση επακριβώς η σκοπιμότητά τους. 

• Δαπάνες συντήρησης και επισκευής εξοπλισμού. 

• Συμβολαιογραφικά έξοδα, φόροι, έξοδα σύστασης 
εταιρίας κ.λπ. 

• Χρηματοοικονομικά έξοδα (χρεωστικοί τόκοι, προ¬ 
μήθειες χρηματοπιστωτικών συναλλαγών, έξοδα συναλ¬ 
λάγματος και χρεωστικές συναλλαγματικές διαφορές 
καθώς και τα λοιπά καθαρά χρηματοοικονομικά έξοδα 
του δικαιούχου). 

• Οι δαπάνες για πρόστιμα, χρηματικές ποινές και 
έξοδα για την επίλυση διαφορών δεν είναι επιλέξιμες. 

• Δαπάνες για εργασίες που πραγματοποιήθηκαν 
πριν από την ημερομηνία δημοσίευσης της υπ’ αριθμ. 
2040/06-11-2013 κοινής υπουργικής απόφασης (ΦΕΚ 
2961/Β/22-11 -13). 

Άρθρο 8 

Περιεχόμενα αίτησης ενίσχυσης - φακέλου 
υποψηφιότητας και διαδικασία υποβολής προτάσεων 

Οι φορείς/δυνητικοί Δικαιούχοι ενίσχυσης-χρηματο- 
δότησης στο πλαίσιο της παρούσας, υποβάλλουν φά¬ 
κελο Αίτησης Ενίσχυσης-Χρηματοδότησης, σε δύο (2) 
αντίγραφα, τόσο σε έντυπη όσο και ηλεκτρονική μορφή 
(Οϋ ΒΟΜ για περιβάλλον \Λ/ΙΝϋθννδ, κείμενο \Λ/ΟΒΟ, 
πίνακες ΕΧΟΕ1_) στην Ε.Υ.Δ.Ε.Π. ΑΛΙΕΙΑΣ από την ημε¬ 
ρομηνία δημοσίευσης της παρούσας. Στην αρχή κάθε 
φακέλου θα υπάρχουν πλήρη στοιχεία του φορέα της 
πρότασης: επωνυμία, διεύθυνση, ΑΦΜ, ΔΟΥ, τηλέφωνα, 
ΡΑΧ, θ-πιαίΙ κ,λπ. 

Ο φάκελος υποβολής της πρότασης θα πρέπει να 
περιλαμβάνει τα πιο κάτω δικαιολογητικά και τεχνοοι- 
κονομικά στοιχεία: 

1. Αίτηση Ενίσχυσης-Χρηματοδότησης, σύμφωνα με 
το Υπόδειγμα 1 της παρούσας, που θα έχει τη θέση 
Υπεύθυνης Δήλωσης και θα φέρει πρωτότυπη υπογραφή 
και σφραγίδα του φορέα της πρότασης, 

2. Τυποποιημένο Έντυπο υποβολής πρότασης σύμ¬ 
φωνα με το Υπόδειγμα 2 της παρούσας το οποίο πε¬ 
ριλαμβάνεται στο Παράρτημα της παρούσας, αποτελεί 
αναπόσπαστο κομμάτι της και περιέχει πληροφορίες 
σχετικά με τα εξής: 

• Γενικά στοιχεία της πράξης 

• Παρουσίαση του φορέα του πιλοτικού σχεδίου στην 
οποία θα παρουσιάζονται αντικείμενο δραστηριοτήτων, 
οργανωτική δομή, προσωπικό, η υλικοτεχνική υποδομή 
του φορέα και η εμπειρία του φορέα - ομάδας έργου 
στην υλοποίηση παρεμφερών έργων. 

• Περιγραφή της πρότασης στην οποία θα πρέπει 
να περιγράφονται το φυσικό αντικείμενο στο οποίο 
θα τεκμηριώνεται η καινοτομία της πρότασης και η 
καταλληλόλητα της εφαρμοζόμενης μεθοδολογίας, οι 
φάσεις υλοποίησης με χρονικά ορόσημα, η σκοπιμότητα 
της πρότασης, τα ενδιάμεσα και τελικά παραδοτέα, το 
χρονοδιάγραμμα υλοποίησης κ.λπ.). Να σημειωθεί ότι 
τα παραδοτέα θα πρέπει να είναι σαφώς ορισμένα, ενώ 
ξεχωριστή αναφορά θα πρέπει να γίνεται στις ενέργειες 
διάχυσης των αποτελεσμάτων του έργου. 

• Παρουσίαση της ΟμάδαςΈργου και τεκμηρίωση της 
καταλληλότητάς της για την υλοποίηση του πιλοτικού 
σχεδίου. 

• Αναλυτικό πλάνο διάχυσης των αποτελεσμάτων 
(πρότυπα επίδειξης, ημερίδες, συνέδρια, εκθέσεις κ.λπ.). 

• Κατανομή του προϋπολογισμού ανά κατηγορία δα¬ 
πάνης με αντίστοιχη τεκμηρίωση. Η ανάλυση κόστους 
του σχεδίου θα πρέπει να συνοδεύεται από τα απαραί¬ 
τητα δικαιολογητικά (προσφορές, προτιμολόγια κ.λπ.) 
σε πρωτότυπη μορφή όπου θα περιγράφονται σαφώς 
τα προσφερόμενα προϊόντα/υπηρεσίες και θα φέρουν 
πρωτότυπη υπογραφή και σφραγίδα. 

• Συγκεντρωτική οικονομική ανάλυση της πρότασης. 

3. Υπογεγραμμένο συμφωνητικό συνεργασίας (σύμ¬ 
φωνα με το υπόδειγμα 4), στο οποίο θα πρέπει να 


ορίζεται ο Υπεύθυνος έργου και ο Επιστημονικός Υπεύ¬ 
θυνος. 

4. Αναλυτικά βιογραφικά σημειώματα των μελών Ομά¬ 
δας Έργου. 

5. Καταστατικό ή Εταιρικό συμφωνητικό (κατά περί¬ 
πτωση) του φορέα, εκτός εάν η επιχείρηση είναι ατομι¬ 
κή, καθώς και ΦΕΚ δημοσίευσης σύστασης της εταιρείας 
με τις σχετικές τροποποιήσεις που έγιναν μέχρι την 
ημερομηνία υποβολής της αίτησης. Αιτήσεις εταιρειών 
υπό ίδρυση δε θα λαμβάνονται υπόψη. 

6. Ισολογισμοί ή ισοδύναμα οικονομικά στοιχεία του 
δικαιούχου, οι οποίοι καλύπτουν τα τρία τελευταία έτη. 
Στην περίπτωση που οι φορείς είναι υποχρεωμένοι να 
δημοσιεύουν ισολογισμό και αποτελέσματα χρήσης, 
απαιτείται η προσκόμιση επίσημου αντίγραφου της δη¬ 
μοσίευσής του στον τύπο ή στο αντίστοιχο ΦΕΚ. Στην 
περίπτωση που δεν είναι υποχρεωμένοι να δημοσιεύουν 
ισολογισμό και αποτελέσματα, απαιτείται η προσκόμι¬ 
ση αντίγραφου το οποίο πρέπει να είναι θεωρημένο 
από τους διορισμένους ελεγκτές. Οι φορείς που δεν 
είναι υποχρεωμένοι να συντάσσουν ισολογισμό πρέπει 
υποχρεωτικά να υποβάλλουν αντίγραφα των εντύπων 
φορολογίας εισοδήματος που υπέβαλλαν τα τρία (3) 
προηγούμενα έτη αυτού της αίτησης. 

7. Πιστοποιητικό μη πτώχευσης και μη υποβολής αί¬ 
τησης για πτώχευση και πιστοποιητικό μη θέσης σε 
αναγκαστική διαχείριση και μη υποβολής αίτησης για 
θέση σε αναγκαστική διαχείριση. 

8. Αποδεικτικά στοιχεία που να πιστοποιούν τη δυ¬ 
νατότητα του φορέα να καταβάλει τη συμμετοχή του 
στην πράξη με ίδια κεφάλαια. Η δυνατότητα διάθεσης 
των ιδίων κεφαλαίων τεκμηριώνεται από την ύπαρξη 
διαθέσιμων ρευστών, χρεογράφων ή τίτλων ή άλλου 
είδους περιουσιακών στοιχείων ευκόλως ρευστοποιή¬ 
σιμων στα χρονικά πλαίσια υλοποίησης του σχεδίου ή/ 
και από πρόσφατη (όχι πέραν του δωδεκάμηνου από 
την ημερομηνία κατάθεσης του φακέλου) αύξηση του 
κεφαλαίου καθώς και απόφαση της Γενικής Συνέλευ¬ 
σης των εταίρων για αύξηση σε μετρητά του εταιρικού 
κεφαλαίου του φορέα, εφόσον υπάρχουν σχετικοί πό¬ 
ροι. Η ολοκλήρωση της διαδικασίας πιστοποίησης της 
καταβολής του ποσού της αύξησης πρέπει να γίνεται 
πριν από την υποβολή της αίτησης πληρωμής. 

9. Σε περίπτωση δανειοδότησης: 

• έγγραφο Τραπεζικού Ιδρύματος ή χρηματοπιστω¬ 
τικού οργανισμού για το θετικό ενδιαφέρον του για 
χορήγηση δανείου στο οποίο θα αναφέρονταί: 

- Το ύψος του δανείου, το συνολικό κόστος και το 
είδος της πράξης για την οποία χορηγείται το δάνειο. 

- Η διάρκεια του δανείου. 

- Το επιτόκιο. 

- Η περίοδος χάριτος. 

- Οι εξασφαλίσεις για την παροχή του δανείου. 

ή 

• έγγραφο Τραπεζικού Ιδρύματος για την πιστοληπτι- 
κή ικανότητα του φορέα, όπου θα αναφέρεται η «σχέ- 
ση»/θέση του φορέα με την Τράπεζα (π.χ. την ύπαρξη ή 
όχι γραμμών χρηματοδότησης και το ύψος αυτής, την 
κατάσταση που υπάρχει - ενδεχόμενα δυσμενή ή άλλα 
στοιχεία που επηρεάζουν την πιστοληπτική ικανότητα 
του φορέα). 

10. Όλες οι κατά περίπτωση απαραίτητες κατά το 
νόμο άδειες για την νόμιμη λειτουργία του φορέα καθώς 

και τυχόν άδειες που απαιτούνται για την εκτέλεση του 
έργου. Οι σχετικές άδειες δύναται να προσκομίζονται 
και μετά την ένταξη και το αργότερο πριν το αίτημα 
για την 1η πληρωμή της πράξης και σε κάθε περίπτωση 
να συνάδουν με την νομιμότητα και την κανονικότητα 
της πράξης και των δαπανών της. Στην περίπτωση που 
κάποιες άδειες έχουν λήξει χρονικά, θα προσκομίζεται 
βεβαίωση από τις αρμόδιες υπηρεσίες ότι έχει υποβλη¬ 
θεί πλήρης φάκελος για την ανανέωσή τους. 

11. Τεχνικά σχέδια (τοπογραφικό διάγραμμα, κατόψεις, 
όψεις, τομές) όπου απαιτείται, του χώρου όπου θα υλο¬ 
ποιηθεί το έργο. 

12. Προσφορές-προτιμολόγια και ρΐΌδρβοΙυε για τις 
προτεινόμενες δαπάνες του έργου εξοπλισμό, λογισμι¬ 
κό, αναλώσιμα, κ.λπ. 

13. Υπεύθυνη δήλωση του Ν. 1599/1986 με το γνήσιο 
της υπογραφής από τον νόμιμο εκπρόσωπο του φορέα 
που υποβάλλει την πρόταση, όπου θα δηλώνεται ότι: 

• όλα τα αναφερόμενα στοιχεία στην πρόταση με 
τίτλο «...» είναι αληθή και ακριβή. 

• η πρόταση έργου με τίτλο «...», που υποβλήθηκε 
προς χρηματοδότηση, δεν έχει προταθεί ή οριστικά 
υπαχθεί για ενίσχυση σε αναπτυξιακό νόμο ή σε άλλο 
επιχειρησιακό πρόγραμμα για μέρος ή ολόκληρο το 
αντικείμενό της. 

• Ο τρόπος και η διαδικασία κάλυψης της ίδιας συμ¬ 
μετοχής. 

•Έλαβε σαφή γνώση του περιεχομένου της πρόσκλη¬ 
σης. 

• Αποδέχεται οποιονδήποτε σχετικό έλεγχο ή εξα¬ 
κρίβωση των δηλωθέντων από τις αρμόδιες εθνικές ή 
κοινοτικές Αρχές. 

Τα έντυπα των παραγράφων 1, 2, 3 και 13 θα χορη¬ 
γούνται σε έντυπη και ηλεκτρονική μορφή και είναι 
διαθέσιμα σε ηλεκτρονική μορφή στο δικτυακό τόπο 
της Ε.Υ.Δ.Ε.Π. ΑΛΙΕΙΑΣ: νννννν.αΙίθία.ρΓ, ως αναπόσπαστο 
τμήμα της παρούσας. 

Οι προτάσεις υποβάλλονται σε έντυπη και ηλεκτρονική 
μορφή στην Ειδική Υπηρεσία Διαχείρισης Ε.Π. «ΑΛΙΕΙΑΣ», 
στη διεύθυνση Μιχαλακοπούλου 103, Αθήνα, Τ.Κ. 115 27 
τις ώρες 9:00 -15:00 όλες τις εργάσιμες ημέρες. Οι προ¬ 
τάσεις είναι δυνατόν να υποβληθούν και ταχυδρομικώς, 
επί αποδείξει με ημερομηνία υποβολής την ημερομηνία 
πρωτοκόλλησης στα γραφεία της Ειδικής Υπηρεσίας 
Διαχείρισης Ε.Π. ΑΛΙΕΙΑΣ. Οι προτάσεις υποβάλλονται 
στην ΕΥΔΕΠ ΑΛΙΕΙΑΣ από την 14η Φεβρουάριου 2014. 

Άρθρο 9 

Διαδικασία αξιολόγησης και επιλογής των δικαιούχων 

Η υποβολή των προτάσεων είναι δυνατή από την ημε¬ 
ρομηνία υπογραφής της παρούσας έως την εξάντληση 
της προς διάθεση συγχρηματοδοτούμενης δημόσιας 
δαπάνης της. 

Οι αιτήσεις αξιολογούνται αυτοτελώς με σειρά προ¬ 
τεραιότητας όπως αυτή προκύπτει από την ημερομηνία 
πρωτοκόλλησης της αίτησης στην Ε.Υ.Δ.Ε.Π. ΑΛΙΕΙΑΣ. Ο 
έλεγχος πληρότητας, η αξιολόγηση και η έγκριση προς 
ένταξη και χρηματοδότηση των Αιτήσεων Ενίσχυσης 
ολοκληρώνεται με τη διαδικασία των διαδοχικών και 
διακριτών σταδίων των επομένων παραγράφων (Α) και 
(Β) και γίνεται με βάση τα εκάστοτε εγκεκριμένα από 
την Επιτροπή Παρακολούθησης, ισχύοντα κριτήρια έντα¬ 
ξης πράξεων όπως αυτά έχουν εξειδικευθεί από την 


Ε.Υ.Δ.Ε.Π ΑΛΙΕΙΑΣ. Η διαδικασία ελέγχου πληρότητας, 
αξιολόγησης και επιλογής των πράξεων περιλαμβάνει 
τα εξής στάδια: 

Α.Έλεγχος πληρότητας των υποβληθέντων στοιχείων 
της αίτησης 

Η Ε.ΥΔ.Ε.Π. ΑΛΙΕΙΑΣ παραλαμβάνει και πρωτοκολλεί την 
Αίτηση Ενίσχυσης-Χρηματοδότησης. Κατόπιν διενεργείται 
από την Ε.Υ.Δ.Ε.Π. ΑΛΙΕΙΑΣ προκαταρκτικός έλεγχος εντός 
δεκαπέντε (15) εργάσιμων ημερών από την υποβολή της 
αίτησης, με τον οποίο ελέγχεται η πληρότητα των δικαι- 
ολογητικών όπως αυτά θα περιγραφούν στην σχετική 
πρόσκληση, η ακρίβεια των δηλούμενων στοιχείων και 
η τήρηση των καθορισθεισών προϋποθέσεων, με βάση 
Λίστα Εξέτασης πληρότητας ώστε να διασφαλίζεται ότι: 

• για την περιγραφή της αίτησης ενίσχυσης έχει γίνει 
χρήση των τυποποιημένων εντύπων τα οποία θα καθο¬ 
ριστούν στην πρόσκληση, 

• η αίτηση συνοδεύεται από όλα τα στοιχεία, έγγραφα 
και τυπικά δικαιολογητικά τα οποία θα καθοριστούν 
στην πρόσκληση, 

• η αίτηση υπαγωγής/ενίσχυσης και τα συνοδευτικά 
έγγραφα είναι κατάλληλα υπογεγραμμένα. 

Η Ε.Υ.Δ.Ε.Π ΑΛΙΕΙΑΣ θα πρέπει να ενημερώνει τους 
αιτούντες για τον αριθμό και την ημερομηνία πρωτο¬ 
κόλλησης της αίτησης τους. Εφόσον κριθεί αναγκαίο, η 
Ε.Υ.Δ.Ε.Π. ΑΛΙΕΙΑΣ δύναται να ζητήσει την υποβολή διευ¬ 
κρινιστικών στοιχείων από τον δικαιούχο, τα οποία θα 
πρέπει να έχουν υποβληθεί εντός δέκα (10) εργάσιμων 
ημερών από την παραλαβή του σχετικού εγγράφου της 
υπηρεσίας. Με την υποβολή των ανωτέρω στοιχείων 
η αίτηση ελέγχεται εκ νέου ως πως την πληρότητα 
της. Εάν παρέλθει η προθεσμία που έχει χορηγηθεί και 
δεν υποβληθούν τα πρόσθετα δικαιολογητικά, η αίτηση 
επιστρέφεται και θεωρείται ως μηδέποτε υποβληθείσα 
με σχετική ενημέρωση του αιτούντα. 

Οι Αιτήσεις που κρίνονται πλήρεις προχωρούν στο 
επόμενο στάδιο της αξιολόγησης με συνημμένη τη 
συμπληρωμένη τη Λίστα Εξέτασης Πληρότητας, ενώ 
εγγράφως ενημερώνονται υπηρεσιακά οι Φορείς των 
προτάσεων που απορρίπτονται μετά την αποπεράτωση 
του προκαταρκτικού ελέγχου πληρότητας. 

Β. Αξιολόγηση από την Ε.Υ.Δ.Ε.Π. ΑΛΙΕΙΑΣ και την Επι¬ 
τροπή Αξιολόγησης 

Στις προτάσεις που θα κριθούν πλήρεις από τον προ¬ 
καταρκτικό έλεγχο, διενεργείται άμεση αξιολόγηση από 
Επιτροπή Αξιολόγησης με βάση τα κριτήρια που εγκρί- 
θηκαν από την Επιτροπή Παρακολούθησης και εξει¬ 
δικεύονται στην παρούσα πρόσκληση σχετικά με την: 

ί Πληρότητα και σαφήνεια της πράξης (σαφήνεια και 
πληρότητα περιγραφής της πρότασης, ρεαλιστικότητα 
του προϋπολογισμού και του χρονοδιαγράμματος της 
πράξης σε σχέση με το φυσικό αντικείμενο, εμπειρία 
και αξιοπιστία του φορέα). 

ϋ. Σκοπιμότητα της πράξης (φύση της πράξης, είδος 
της πράξης, παραγωγική και εμπορική σπουδαιότητα). 

πί. Τήρηση εθνικών και κοινοτικών κανόνων (τήρηση 
της εθνικής νομοθεσίας και των κοινοτικών κανόνων για 
το περιβάλλον, Τήρηση των κανόνων περί αξιολόγησης). 

ίν. Ωριμότητα (βαθμός προόδου διοικητικών ή άλλων 
ενεργειών, ενέργειες ωρίμανσης). 

Τα εξειδικευμένα κριτήρια τα οποία επισυνάπτονται 
στην παρούσα πρόσκληση βρίσκονται δημοσιευμένα 
στην ηλεκτρονική διεύθυνση νννννν.αΙίθία.ρΓ 

Η Επιτροπή Αξιολόγησης συγκροτείται με ευθύνη της 
Ε.Υ.Δ.Ε.Π. ΑΛΙΕΙΑΣ, με απόφαση του Υπουργού Αγροτικής 
Ανάπτυξης και Τροφίμων ή άλλου εξουσιοδοτημένου 
από αυτόν οργάνου και είναι αρμόδια για την γνωμο¬ 
δότηση επί: 

• των προτάσεων που εγκρίνονται και αυτών που 
απορρίπτονται μετά το Ιο στάδιο του προκαταρκτικού 
ελέγχου. Σε κάθε περίπτωση θα πρέπει να γίνεται ανα¬ 
φορά των λόγων έγκρισης και απόρριψης αντίστοιχα. 

• των προτάσεων που εγκρίνονται προς ένταξη - 
χρηματοδότηση στο Ε.Π.ΑΛ 2007 - 2013 και αυτών που 
απορρίπτονται μετά το 2ο στάδιο της άμεσης αξιο¬ 
λόγησης. Σε κάθε πρόταση που θα εγκρίνεται προς 
ένταξη θα πρέπει να υπάρχει τεχνικό υπόμνημα στο 
οποίο θα περιγράφεται το τελικώς εγκεκριμένο φυσικό 
και οικονομικό αντικείμενο για κάθε εγκεκριμένη πρό¬ 
ταση καθώς και η αιτιολογία για τις τυχόν περικοπές 
σε σχέση με τον υποβαλλόμενο προϋπολογισμό. Για τις 
προτάσεις οι οποίες δεν εγκρίνονται προς ένταξη στο 
πρόγραμμα και στο 2ο στάδιο περιγράφονται οι λόγοι 
της απόρριψής τους. 

Η Ε.Υ.Δ.Ε.Π. ΑΛΙΕΙΑΣ και η Επιτροπή Αξιολόγησης δύ- 
ναται να ζητήσουν την υποβολή συμπληρωματικών - 
διευκρινιστικών στοιχείων τα οποία θα πρέπει να έχουν 
υποβληθεί εντός δέκα (10) εργάσιμων ημερών από την 
ημερομηνία παραλαβής του σχετικού εγγράφου της 
υπηρεσίας. Σε περίπτωση που οι δυνητικοί δικαιού¬ 
χοι δεν ανταποκριθούν εντός συγκεκριμένου χρονικού 
διαστήματος, η αίτηση αξιολογείται μετά υπάρχοντα 
στοιχεία. 

Προτάσεις οι οποίες δεν εντάσσονται στο πρόγραμμα 
λόγω έλλειψης πόρων αλλά έχουν θετική αξιολόγηση, 
μπορούν να επανυποβληθούν σε περίπτωση που εξα- 
σφαλισθούν πρόσθετοι πόροι στα πλαίσια του Μέτρου 
3.5, και εκδοθεί νέα πρόσκληση. Με την εξάντληση των 
διαθέσιμων πόρων του Μέτρου και την ένταξη και της 
τελευταίας πράξης στο πρόγραμμα, η Ε.Υ.Δ.Ε.Π ΑΛΙΕΙΑΣ 
είναι υποχρεωμένη να αναρτήσει στην ιστοσελίδα της 
την παύση υποδοχής αιτήσεων μέχρι να εκδοθεί νέα 
πρόσκληση εφόσον εξασφαλισθούν επιπλέον πόροι για 
το Μέτρο. Επίσης ενημερώνονται εγγράφως από την 
Ε.Υ.Δ.Ε.Π. ΑΛΙΕΙΑΣ οι απορριφθέντες όπου τεκμηριώνο¬ 
νται οι λόγοι απόρριψης της πρότασης και επιστρέφο- 
νται οι αρνητικά αξιολογηθείσες αιτήσεις. 

Στη σύνθεση της Επιτροπής Αξιολόγησης συμμετέ¬ 
χουν: 

α. Ο Γ ενικός Γ ραμματέας του ΥΠΑΑΤ (πρόεδρος). 

β. Ο Προϊστάμενος της Ε.Υ.Δ.Ε.Π. ΑΛΙΕΙΑΣ (μέλος) με 
αναπληρωτή τον Προϊστάμενο της Μονάδας Α' της 
Ε.Υ.Δ.Ε.Π. ΑΛΙΕΙΑΣ. 

γ. Ο Προϊστάμενος της Μονάδας Β' της Ε.Υ.Δ.Ε.Π. 
ΑΛΙΕΙΑΣ (μέλος) με αναπληρωτή τον Προϊστάμενο της 
Μονάδας Γ' της Ε.Υ.Δ.Ε.Π. ΑΛΙΕΙΑΣ. 

δ. Ο Προϊστάμενος της Μονάδας Α' της Ε.Υ.Ε.Δ.Ε.Π. 
ΑΛΙΕΙΑΣ (μέλος) με αναπληρωτή τον Προϊστάμενο της 
Μονάδας Β' της Ε.Υ.Ε.Δ.Ε.Π. ΑΛΙΕΙΑΣ. 

ε. Εμπειρογνώμονας από το ΥΠΑΑΤ (μέλος) με τον 
αντίστοιχο αναπληρωτή του. 

Η Επιτροπή Αξιολόγησης βρίσκεται σε απαρτία και 
μπορεί να συνεδριάσει όταν παρευρίσκονται και τα 
πέντε (5) μέλη. 

Η όλη διαδικασία της αξιολόγησης είναι δυνατό να 
υποστηριχθεί από εξωτερικούς εμπειρογνώμονες. Οι 
εμπειρογνώμονες δεν θα πρέπει να συμμετέχουν με 


οποιαδήποτε σχέση στις υποβληθείσες προς ενίσχυση 
αιτήσεις. Η γνωμοδότηση της Επιτροπής Αξιολόγησης 
δεν αποτελεί ανάληψη δέσμευσης, η οποία προκύπτει 
μόνο με την έκδοση της σχετικής απόφασης Χρηματο¬ 
δότησης -Ένταξης της πράξης. 

Με την ολοκλήρωση της διαδικασίας αξιολόγησης και 
επιλογής πράξεων, αποστέλλεται με συστημένη επιστο¬ 
λή στους Δικαιούχους, σχέδιο της απόφασης Χρημα¬ 
τοδότησης -Ένταξης πράξης αναπόσπαστο τμήμα της 
οποία αποτελεί το Τεχνικό της Παράρτημα στο οποίο 
θα περιγράφονται αναλυτικά το φυσικό αντικείμενο, η 
μεθοδολογία υλοποίησης, η τεκμηρίωση της προτεινό- 
μενης καινοτομίας, οι φάσεις υλοποίησης, οι ενέργειες 
διάχυσης των αποτελεσμάτων του σχεδίου, η αναλυτική 
περιγραφή της ΟμάδαςΈργου, η ανάλυση των δαπανών 
της πράξης ανά κατηγορία και τυχόν ειδικοί όροι για την 
υλοποίηση της πράξης. Η έγγραφη αποδοχή των όρων 
της απόφασηςΈνταξης της πράξης και του συνημμένου 
Τεχνικού Παραρτήματος από τους Δικαιούχους οφείλει 
να έχει ολοκληρωθεί εντός δέκα (10) ημερολογιακών 
ημερών από την ημερομηνία παραλαβής του σχετικού 
σχεδίου. Σε περίπτωση μη αποδοχής ή μη τήρησης της 
παραπάνω προθεσμίας, το προτεινόμενο σχέδιο απορ¬ 
ρίπτεται οριστικά και επιστρέφεται ο φάκελος στον 
αιτούντα. 

Έπειτα από την ολοκλήρωση της διαδικασίας αξιολό¬ 
γησης, οι αιτούντες των οποίων το προτεινόμενο σχέδιο 
έχει απορριφθεί, έχουν δικαίωμα να ασκήσουν ένσταση 
εντός προθεσμίας δέκα (10) ημερολογιακών ημερών από 
την ημερομηνία παραλαβής της σχετικής απόφασης. 

Μετά την έκδοση των ΑποφάσεωνΈνταξης, δημοσιεύ¬ 
ονται στοιχεία των εγκεκριμένων πράξεων στο δικτυακό 
τόπο νννννν.αΐίθία.ρι·. 

Άρθρο 10 

Επιτροπή Εξέτασης Ενστάσεων 

Με απόφαση του Υπουργού ή άλλου εξουσιοδοτη¬ 
μένου από αυτόν οργάνου, συστήνεται Επιτροπή Εξέ¬ 
τασης Ενστάσεων (ΕΈΈ.) επί των αποτελεσμάτων της 
αξιολόγησης όπως αυτή περιγράφηκε στο προηγούμενο 
άρθρο. Η σύσταση της εν λόγω επιτροπής, το έργο 
της και οι όροι λειτουργίας της θα καθορίζονται στην 
παραπάνω απόφαση. 

Αρθρο 11 

Τροποποίηση απόφασης ένταξης - ανακλήσεις 

Ο σκοπός της διαδικασίας είναι ο χειρισμός των με¬ 
ταβολών όρων της απόφασης χρηματοδότησης - έντα¬ 
ξης πράξης, οι οποίες προκύπτουν κατά τη διάρκεια 
υλοποίησης της σύμφωνα με τους όρους του οικείου 
καθεστώτος ενίσχυσης και υπό την προϋπόθεση, ότι οι 
μεταβολές αυτές δε συνιστούν σημαντική τροποποίηση 
του φυσικού και οικονομικού αντικειμένου της πράξης. 

Οι πράξεις που εντάσσονται στο οικείο Μέτρο, δύ- 
νανται να τροποποιούνται κατόπιν υποβολής σχετι¬ 
κού αιτήματος από τους δικαιούχους στην Ε.Υ.Δ.Ε.Π. 
ΑΛΙΕΙΑΣ, στην οποία τεκμηριώνεται η αναγκαιότητα 
τροποποίησης όρων της ισχύουσας απόφασης χρη¬ 
ματοδότησης - ένταξης πράξης. Στο αίτημα επισυνά¬ 
πτονται όλα τα έγγραφα και δικαιολογητικά που το 
τεκμηριώνουν. Ενδεικτικά περιπτώσεις για τις οποίες 
οι δικαιούχοι δύναται να υποβάλουν αίτηση τροπο¬ 
ποίησης, είναι: 

• Αλλαγή του φυσικού αντικειμένου της πράξης, έως 
τον βαθμό που δεν αυξάνεται ο συνολικός προϋπολο¬ 
γισμός της πράξης. Όσον αφορά την μεταφορά κον- 
δυλίων, δεν υπάρχει κάποιος περιορισμός στο ύψος 
της εσωτερικής μεταφοράς των κονδυλίων μεταξύ των 
διαφόρων κατηγοριών δαπανών, θα πρέπει όμως σε 
κάθε περίπτωση διατηρούνται τα βασικά λειτουργικά 
χαρακτηριστικά και η σκοπιμότητα του έργου. 

• Αποκλίσεις από το χρονοδιάγραμμα. Η αίτηση των 
δικαιούχων θα συνοδεύεται από σύντομη τεχνική έκ¬ 
θεση του επιστημονικού υπεύθυνου του έργου, για την 
πρόοδο του έργου όπου θα αναφέρονται οι λόγοι για 
τους οποίους ζητείται η χρονική παράταση. 

• Αλλαγή στοιχείων των Δικαιούχων. 

• Αλλα στοιχεία που κατά την κρίση της Ε.Υ.Δ.Ε.Π. 
ΑΛΙΕΙΑΣ θεωρούνται ουσιώδη όπως π.χ. αλλαγή τύπου 
εξοπλισμού χωρίς ουσιώδη μεταβολή των βασικών τε¬ 
χνικών χαρακτηριστικών και δυνατοτήτων του εξοπλι¬ 
σμού που είχε εγκριθεί κατά την ένταξη του έργου. 

Επίσης ο Δικαιούχος θα πρέπει να λαμβάνει προέ¬ 
γκριση από την Ε.Υ.Δ.Ε.Π. ΑΛΙΕΙΑΣ πριν την τροποποί¬ 
ηση στοιχείων της πράξης χωρίς όμως να απαιτείται 
τροποποίηση της πράξης. Τέτοιες αλλαγές μπορεί να 
αφορούν ενδεικτικά: 

• Αντικατάσταση μέλους/μελών Ομάδας Έργου. Το 
μέλος/μέλη της Ομάδας Έργου που αποχωρεί θα πρέ¬ 
πει να αντικαθίσταται από πρόσωπο με τουλάχιστον 
ισότιμα προσόντα. Όλα τα αιτήματα που αφορούν αντι¬ 
καταστάσεις μελών της ομάδας έργου θα πρέπει να 
συνοδεύονται υποχρεωτικά από βιογραφικά σημειώματα 
του νέου προσωπικού, καθώς και οποιοδήποτε άλλο 
σχετικό υποστηρικτικό στοιχείο είναι διαθέσιμο. 

• Αλλαγή του χρονοδιαγράμματος κάποιων ενδιάμε¬ 
σων φάσεων του έργου οι οποία δεν προκαλεί μεταβολή 
του συνολικού χρονοδιαγράμματος της πράξης. 

Η αίτηση τροποποίησης υποβάλλεται πριν από την 
έναρξη πραγματοποίησης των ενεργειών στις οποίες 
αναφέρεται, και εντός των ορίων του χρονοδιαγράμμα¬ 
τος που ορίζει η σχετική απόφαση Ένταξης - Χρηματο¬ 
δότησης της πράξης. Ο Δικαιούχος με δική του ευθύνη 
μπορεί να προβαίνει σε ενέργειες που περιλαμβάνο¬ 
νται στην προτεινόμενη τροποποίηση, προ της λήψης 
της απάντησης για έγκριση της, όχι όμως πριν από 
την ημερομηνία πρωτοκόλλησης της σχετικής αίτησης 
στην Ε.Υ.Δ.Ε.Π. ΑΛΙΕΙΑΣ. Σε κάθε περίπτωση για να γίνει 
αποδεκτή η τροποποίηση μιας πράξης θα πρέπει απα- 
ραιτήτως να διατηρείται η σκοπιμότητα του έργου και 
να μην αλλοιώνονται τα βασικά χαρακτηριστικά του. 

Η Ε.Υ.Δ.Ε.Π. ΑΛΙΕΙΑΣ προκειμένου να αποδεχτεί ή να 
απορρίψει αίτημα τροποποίησης πράξης το εξετάζει 
με βάση τους όρους της παρούσας, της οικείας Πρό¬ 
σκλησης και των οριζόμενων στην απόφαση Ένταξης - 
Χρηματοδότησης της πράξης. Εφόσον κριθεί αναγκαίο, 
η Ε.Υ.Δ.Ε.Π. ΑΛΙΕΙΑΣ δύναται να ζητήσει την υποβολή 
συμπληρωματικών στοιχείων από τον Δικαιούχο, ανα¬ 
φορικά με την αιτηθείσα τροποποίηση. Τα συμπληρω¬ 
ματικά στοιχεία πρέπει να υποβληθούν εντός είκοσι 
(20) ημερολογιακών ημερών από την ημερομηνία πα¬ 
ραλαβής του σχετικού εγγράφου της Ε.Υ.Δ.Ε.Π. ΑΛΙΕΙΑΣ. 
Με την υποβολή των συμπληρωματικών στοιχείων η 
αίτηση τροποποίησης επανεξετάζεται. Εάν παρέλθει 
η προθεσμία, που έχει χορηγηθεί και δεν υποβληθούν 
τα πρόσθετα δικαιολογητικά, η αίτηση επιστρέφεται 


στον αιτούντα με έγγραφη αιτιολόγηση (με συστημένη 
επιστολή). 

Η Ε.Υ.Δ.Ε.Π. ΑΛΙΕΙΑΣ, μετά την παραλαβή του αιτήμα¬ 
τος τροποποίησης ή την ημερομηνία παραλαβής των 
συμπληρωματικών στοιχείων που ζητήθηκαν σύμφωνα 
με τη διαδικασία της ανωτέρω παραγράφου προβαίνει 
στις εξής ενέργειες: 

α. Στην περίπτωση αποδοχής του αιτήματος τροπο¬ 
ποίησης, εκδίδει τροποποιημένη απόφαση χρηματοδό¬ 
τησης - ένταξης πράξης, η οποία κοινοποιείται στον 
Δικαιούχο της ενίσχυσης. 

β. Σε περίπτωση μη αποδοχής του αιτήματος τροπο¬ 
ποίησης της πράξης, ο δικαιούχος ενημερώνεται εγ- 
γράφως για την απόφαση αυτή με σχετική αιτιολόγηση, 
στην οποία αναφέρεται ότι υποχρεούται να υλοποιήσει 
την πράξη, σύμφωνα με τα προβλεπόμενα στην αρχική 
απόφαση χρηματοδότησης. 

Η μη αποδοχή του αιτήματος τροποποίησης της πρά¬ 
ξης, δύναται να οδηγήσει και σε ανάκληση της απόφα¬ 
σης χρηματοδότησης της πράξης. Επίσης ανάκληση της 
απόφασης χρηματοδότησης - ένταξης πράξης, μπορεί 
να προκύψει ενδεικτικά στις περιπτώσεις: 

• παραίτησης του δικαιούχου της ενίσχυσης για δια¬ 
φόρους λόγους, πριν τη λήξη του εγκεκριμένου χρονο¬ 
διαγράμματος υλοποίησης, 

• διαπίστωσης προβλημάτων κατά το χρόνο υλοποί¬ 
ησης, από την Ειδική Υπηρεσία Διαχείρισης του Επι¬ 
χειρησιακού Προγράμματος Αλιείας και αδυναμία του 
δικαιούχου να συμμορφωθεί με τις σχετικές συστάσεις, 

• παρέλευσης του χρόνου υλοποίησης, χωρίς ο δι¬ 
καιούχος να έχει προβεί στην υποβολή δήλωσης πα¬ 
ραίτησης, την υποβολή αίτησης τροποποίησης ή ολο¬ 
κλήρωσης, 

• κατόπιν πορίσματος/συστάσεων διοικητικής ή επιτό¬ 
πιας επαλήθευσης της Ειδικής Υπηρεσίας Διαχείρισης 
του Επιχειρησιακού Προγράμματος Αλιείας ή άλλης 
εθνικής ή κοινοτικής αρχής. 

Στις περιπτώσεις που έχει καταβληθεί στον Δικαι¬ 
ούχο ενίσχυση, εφαρμόζεται η διαδικασία ανάκτησης 
καταβληθέντων ποσών σύμφωνα με το άρθρο 18 της 
παρούσας. 

Αρθρο 12 

Διαδικασίες παρακολούθησης της υλοποίησης 

Η παρακολούθηση της υλοποίησης της πράξης πραγ¬ 
ματοποιείται από την Ε.Υ.Δ.Ε.Π. ΑΛΙΕΙΑΣ και αφορά την 
τήρηση του χρονοδιαγράμματος της πράξης καθώς και 
του φυσικού και οικονομικού αντικειμένου σε σχέση με 
την ισχύουσα απόφαση ένταξης. Η Ε.Υ.Δ.Ε.Π. ΑΛΙΕΙΑΣ 
στα πλαίσια της παρακολούθησης του έργου, επικοι¬ 
νωνεί σε τακτική βάση με το δικαιούχο προκειμένου 
να διαμορφώσει γνώμη για την πρόοδο του έργου. Στο 
πλαίσιο επικοινωνίας ενημερώνεται σχετικά με: 

- την πρόοδο του φυσικού και οικονομικού αντικειμέ¬ 
νου του έργου, 

- τυχόν μεταβολές στο χρονοδιάγραμμα υλοποίησής 
του, 

- τις ενέργειες του δικαιούχου για την υλοποίηση 
του έργου, 

- τυχόν προβλήματα που εντοπίζει ο δικαιούχος κατά 
τη διάρκεια υλοποίησης του έργου. 

Επίσης η Ε.Υ.Δ.Ε.Π. ΑΛΙΕΙΑΣ εκτός των ετησίως προ¬ 
γραμματισμένων επαληθεύσεων δύναται να μεταβαί- 

νει επιτοπίως ανά πάσα στιγμή και όποτε κρίνεται 
απαραίτητο, για επαλήθευση στην έδρα του δικαι¬ 
ούχου ή/και στην πράξη, προκειμένου να μπορεί να 
διαμορφώσει τεκμηριωμένη άποψη σχετικά με την 
πρόοδό του. 

Άρθρο 13 

Διαδικασία επαλήθευσης - 
πιστοποίησης δαπανών της πράξης 

Η επαλήθευση των πράξεων γίνεται από τα Όργανα 
Επαλήθευσης - Πιστοποίησης (Ο.Ε.Π.) τα οποία λειτουρ¬ 
γούν ως όργανα της Ε.Υ.Δ.Ε.Π. ΑΛΙΕΙΑΣ. 

Τα Όργανα Επαλήθευσης - Πιστοποίησης (Ο.Ε.Π.) συ¬ 
γκροτούνται με ευθύνη της Ε.Υ.Δ.Ε.Π. ΑΛΙΕΙΑΣ και με 
απόφαση του αρμόδιου πολιτικού της προϊστάμενου, 
σε χρόνο μεταγενέστερο της ημερομηνίας δημοσίευ¬ 
σης της παρούσας στην Εφημερίδα της Κυβερνήσεως. 
Τα Ο.Ε.Π. διενεργούν επιτόπιες και διοικητικές επαλη¬ 
θεύσεις - πιστοποιήσεις του Φυσικού και Οικονομικού 
αντικειμένου κατόπιν αιτήματος πιστοποίησης - επα¬ 
λήθευσης του δικαιούχου το οποίο ταυτίζεται με το 
αίτημα πληρωμής. Η λειτουργία των Ο.Ε.Π. δύναται να 
υποστηρίζεται από εμπειρογνώμονες οι οποίοι όμως σε 
καμία περίπτωση δεν θα υποκαθιστούν τα ίδια τα Ο.Ε.Π. 
Ο Δικαιούχος υποβάλλει σύμφωνα με το Υπόδειγμα 3 
το αίτημα πιστοποίησης - επαλήθευσης στην Ε.Υ.Δ.Ε.Π 
ΑΛΙΕΙΑΣ σε δύο (2) αντίγραφα σύμφωνα με το υπόδειγ¬ 
μα 3, στο οποίο περιλαμβάνονται: 

• αναλυτική τεχνική έκθεση - έκθεση προόδου στην 
οποία αναλύονται εργασίες που πραγματοποιήθηκαν, 
προοπτικές για τα επόμενα στάδια, προβλήματα που 
παρουσιάσθηκαν κατά την εκτέλεση του έργου, λύσεις 
που δόθηκαν ή προτείνονται. 

• Αναλυτικός πίνακας δαπανών που έχουν πραγμα¬ 
τοποιηθεί από τον Δικαιούχο με καταγραφή των αντί¬ 
στοιχων παραστατικών εξόφλησής τους, οι οποίες αντι¬ 
στοιχούν σε επιλέξιμες δαπάνες του έργου όπως αυτές 
απεικονίζονται στην απόφαση Ένταξης. 

Επίσης, το αίτημα πληρωμής συνοδεύεται από: 

• Ενδιάμεσα/τελικά παραδοτέα και τεχνικές εκθέσεις 
όπως αυτές περιγράφονται στο φυσικό αντικείμενο της 
πράξης. 

• τα σχετικά στοιχεία τεκμηρίωσης της επιλεξιμότη- 
τας των δαπανών όπως αυτά περιγράφονται στο άρ¬ 
θρο 15 «Στοιχεία τεκμηρίωσης επιλεξιμότητας δαπανών» 
καθώς και από τα αντίστοιχα στοιχεία πιστοποίησης 
των πληρωμών όπως αυτά περιγράφονται στο άρθρο 
16 «Επιλέξιμοι τρόποι εξόφλησης δαπανών - λογιστική 
παρακολούθηση». 

Ο Δικαιούχος ενημερώνεται εγγράφως για την επικεί¬ 
μενη πιστοποίηση -επαλήθευση, καθώς και για όλα τα 
στοιχεία που πρέπει να βρίσκονται στην διάθεση του 
οργάνου επαλήθευσης - πιστοποίησης. Η επαλήθευση - 
πιστοποίηση συνίσταταί: 

- στην πιστοποίηση του φυσικού αντικειμένου της ενί¬ 
σχυσης, σύμφωνα με τους όρους που περιλαμβάνονται 
στην ισχύουσα κάθε φορά απόφαση χρηματοδότησης - 
ένταξης πράξης. 

- στην πιστοποίηση της πραγματοποίησης των δαπα¬ 
νών οι οποίες συμπεριλαμβάνονται στο αίτημα επαλή¬ 
θευσης - πιστοποίησης δαπανών και της επιλεξιμότητάς 
τους με βάση τα πρωτότυπα παραστατικά και λοιπά 
δικαιολογητικά και στοιχεία τεκμηρίωσης, 


- στην επιβεβαίωση της ορθότητας και ακρίβειας των 
αιτημάτων επαλήθευσης - πιστοποίησης δαπανών των 
δικαιούχων, 

- στην τεκμηρίωση της ύπαρξης επαρκούς διαδρομής 
ελέγχου, 

- στην διασφάλιση της τήρησης των λοιπών όρων 
υλοποίησης της πράξης σύμφωνα με τα προβλεπόμενα 
στην απόφαση χρηματοδότησης - ένταξης πράξης, 

- στη τήρηση των κανόνων δημοσιότητας. 

Στην σύνθεση του Ο.Ε.Π. που αποτελείται τουλάχιστον 
από τρία (3) τακτικά μέλη με τα ισάριθμα αναπληρω¬ 
ματικά, μετέχουν υπάλληλοι των Ειδικών Υπηρεσιών 
Διαχείρισης του Ε.Π.ΑΛ 2007 - 2013 ή άλλων υπηρεσιών 
του οικείου Υπουργείου ή ακόμη και εξωτερικοί εμπει¬ 
ρογνώμονες οι οποίοι έχουν επιλεγεί για τον σκοπό 
αυτό από την ΕΥΔΕΠ ΑΛΙΕΙΑΣ. 

Το Ο.Ε.Π. συντάσσει τηνΈκθεση Επαλήθευσης - Πιστο¬ 
ποίησης, στην οποία προσδιορίζονται το φυσικό αντικεί¬ 
μενο των προϊόντων ή υπηρεσιών που έχει πιστοποιηθεί 
καθώς και το αντίστοιχο οικονομικό αντικείμενο και 
εισηγείται αρμοδίως στην Ε.Υ.Δ.Ε.Π. ΑΛΙΕΙΑΣ. Επίσης το 
Ο.Ε.Π. σφραγίζει τα πρωτότυπα τιμολόγια με σφραγίδα 
στην οποία θα αναφέρεται σαφώς ότι η πράξη χρηματο¬ 
δοτήθηκε από το ΕΠΑΛ 2007-2013, ενώ θα αναγράφεται 
και ο κωδικός ΟΠΣΑΑ του έργου. Με βάση τηνΈκθεση 
Επαλήθευσης - Πιστοποίησης καθορίζεται το προς κα¬ 
ταβολή ποσό στον Δικαιούχο της δημόσιας δαπάνης 
και εκδίδεται από την Ε.Υ.Δ.Ε.Π. ΑΛΙΕΙΑΣ η απόφαση 
έγκρισης τμηματικής ή συνολικής οικονομικής ενίσχυσης 
της πράξης. Η Έκθεση Επαλήθευσης - Πιστοποίησης 
επίσης κοινοποιείται στο Δικαιούχο. 

Εφόσον κριθεί αναγκαίο, το Ο.Ε.Π. δύναται να ζητήσει 
εγγράφως την υποβολή διευκρινιστικών στοιχείων από 
το Δικαιούχο, τα οποία πρέπει να υποβληθούν εντός 
δεκαπέντε (15) ημερολογιακών ημερών από την ημε¬ 
ρομηνία παραλαβής του σχετικού εγγράφου. Μετά την 
παρέλευση και αυτής της προθεσμίας το αίτημα πιστο¬ 
ποίησης - επαλήθευσης δεν θα ικανοποιείται πλήρως 
ως προς τις ελλείψεις που δεν έχουν συμπληρωθεί, 
ή κατά περίπτωση θα επιστρέφεται ολόκληρο ως μη 
υποβληθέν στο Δικαιούχο. 

Ο δικαιούχος δύναται εντός προθεσμίας δέκα πέντε (15) 
ημερολογιακών ημερών από την κοινοποίηση σε αυτόν 
τηςΈκθεσης Επαλήθευσης - Πιστοποίησης, να υποβάλλει 
στην Ε.Υ.Δ.Ε.Π. ΑΛΙΕΙΑΣ εγγράφως τις αντιρρήσεις του. 
Οι αντιρρήσεις εξετάζονται από το αρμόδιο Ο.Ε.Π. που 
διενήργησε την πιστοποίηση - επαλήθευση, το οποίο και 
εκδίδει σχετική απόφαση επί των αντιρρήσεων. 

Με βάση τηνΈκθεση Επαλήθευσης - Πιστοποίησης και 
μετά την εξέταση των τυχόν αντιρρήσεων, η Ε.Υ.Δ.Ε.Π. 
ΑΛΙΕΙΑΣ προβαίνει, στην έκδοση απόφασης έγκρισης 
πληρωμής, με την οποία ορίζεται και εγκρίνεται προς 
πληρωμή το καταβλητέο ποσό της δημόσιας οικονομι¬ 
κής ενίσχυσης που αντιστοιχεί στο μέρος των εργασιών 
που έχουν επαληθευτεί - πιστοποιηθεί. 

Το κόστος της επιτόπιας επαλήθευσης των πράξεων 
από τα Ο.Ε.Π, αποτελεί δαπάνη του προγράμματος στα 
πλαίσια του μέτρου 5.1 «Τεχνική Βοήθεια» του Επιχειρη¬ 
σιακού Προγράμματος Αλιείας 2007 - 2013. 

Με μέριμνα της Ε.Υ.Δ.Ε.Π. ΑΛΙΕΙΑΣ και απόφαση του 
Υπουργού ή άλλου εξουσιοδοτημένου από αυτόν οργά¬ 
νου, συγκροτείται δευτεροβάθμιο Ο.Ε.Π, ασκώντας τις 
αρμοδιότητες των Ο.Ε.Π στις περιπτώσεις: 

(ί) όταν το Ο.Ε.Π. δεν έχει συγκροτηθεί ή για διαφό¬ 
ρους λόγους δεν λειτουργεί, 

(π) σε περιπτώσεις που δεν έχει διενεργηθεί επιτόπια 
επαλήθευση εντός 30 ημερολογιακών ημερών από το 
αίτημα επαλήθευσης του Δικαιούχου, 

(ίϋ) ένστασης του Δικαιούχου επί της έκθεσης επαλή¬ 
θευσης - πιστοποίησης του Ο.Ε.Π, 

(ίν) σε ειδικές περιπτώσεις που θα κρίνει ο αρμόδιος 
πολιτικός προϊστάμενος της Ε.Υ.Δ.Ε.Π. ΑΛΙΕΙΑΣ. 

Άρθρο 14 

Διαδικασίες ολοκλήρωσης της πράξης 

Για την ολοκλήρωση της πράξης, ο δικαιούχος υπο¬ 
βάλλει στην Ε.Υ.Δ.Ε.Π. ΑΛΙΕΙΑΣ αίτημα ολοκλήρωσης 
πράξης, το οποίο δύναται να ταυτίζεται με το τελικό 
αίτημα επαλήθευσης - πιστοποίησης δαπανών, οπότε 
και ακολουθείται η τελική πιστοποίηση - επαλήθευση. Η 
ολοκλήρωση του φυσικού και οικονομικού αντικειμένου 
της πράξης πιστοποιείται από τα Ο.Ε.Π. με την σύνταξη 
της τελικής έκθεσης επαλήθευσης- πιστοποίησης. Η 
πράξη θεωρείται ολοκληρωμένη εφόσον: 

3. πιστοποιηθεί το σύνολο του φυσικού και οικονομι¬ 
κού αντικειμένου και 

ό. επιτευχθούν οι λοιποί στόχοι της πράξης 
Μετά και την αποπληρωμή της πράξης, η Ε.Υ.Δ.Ε.Π. 
ΑΛΙΕΙΑΣ εξετάζει τα σχετικά στοιχεία της πράξης ώστε 
να επιβεβαιώσει: 

• την ολοκλήρωση του φυσικού και οικονομικού αντι¬ 
κειμένου της επένδυσης σύμφωνα με τους όρους της 
απόφασης χρηματοδότησης - ένταξης πράξης, 

• τη συμμόρφωση του δικαιούχου επενδυτή με τους 
λοιπούς όρους της απόφασης χρηματοδότησης - έντα¬ 
ξης πράξης, 

• τη συμμόρφωση του δικαιούχου με τυχόν συστάσεις 
προγενέστερων επαληθεύσεων που έχουν διενεργηθεί 
στην πράξη από τα ελεγκτικά όργανα (ΔΑ, Επιτροπή 
Δημοσιονομικού Ελέγχου, Ε.Ε.), 

• την επίτευξη τυχόν ειδικών στόχων. 

Με βάση τα αποτελέσματα της ανωτέρω επιβεβαίω¬ 
σης, η Ε.Υ.Δ.Ε.Π. ΑΛΙΕΙΑΣ προβαίνει στην έκδοση απόφα- 
σης/Βεβαίωσης Ολοκλήρωσης της πράξης, με την οποία 
βεβαιώνεται η ολοκλήρωση της πράξης ή ανακοινώνεται 
η ανάκληση της πράξης σύμφωνα με τα προβλεπόμενα 
στο άρθρο 11 της παρούσας. 

Αρθρο 15 

Στοιχεία τεκμηρίωσης επιλεξιμότητας δαπανών 

1. Αμοιβή Ομάδας'Εργου. Γ ια την τεκμηρίωση της αμοι¬ 
βής της Ομάδας'Εργου απαιτούνται: 

α) Σύμβαση Παροχής Υπηρεσιών μεταξύ του Δικαιού¬ 
χου και του Συνεργαζόμενου Επιστημονικού/τεχνικού 
φορέα κατατεθειμένη και θεωρημένη από την αρμόδια 
ΔΟΥ. Στην σύμβαση θα πρέπει να περιγράφονται ανα¬ 
λυτικές πληροφορίες για την μεταξύ τους συνεργασία 
(τα πρόσωπα τα οποία θα συμμετέχουν στην Ομάδα 
Έργου, η ιδιότητα τους, τα παραδοτέα τους, ο χρόνος 
απασχόλησης του καθενός κλπ.). 

β) Εξοφλημένα τιμολόγια/αποδείξεις για την παροχή 
των υπηρεσιών καθώς και τα στοιχεία εξόφλησής τους. 
Τα παραστατικά αυτά θα πρέπει να περιγράφουν λε¬ 
πτομερώς τις υπηρεσίες οι οποίες παρασχέθηκαν και οι 
οποίες έχουν εγκριθεί και περιγράφονται στην απόφαση 
Ένταξης της πράξης. 


γ) Αντίγραφα των Τεχνικών Εκθέσεων και εν γένει 
παραδοτέων των όπως αυτά περιγράφονται στην από¬ 
φαση Ένταξης της πράξης. 

2. Δαπάνες για την κατασκευή των αναγκαίων εγκα¬ 
ταστάσεων καθώς και τον εκσυγχρονισμό υφιστάμενων 
εγκαταστάσεων απαραίτητων για την υλοποίηση του 
πιλοτικού σχεδίου. Για την τεκμηρίωση των εν λόγω 
δαπανών απαιτούνται: 

α) Εξοφλημένα παραστατικά δαπανών του προμηθευ¬ 
τή προς τον δικαιούχο και οι αντίστοιχες εξοφλήσεις 
τους. Στα παραστατικά θα πρέπει να αναγράφονται 
όλες οι απαραίτητες πληροφορίες που αφορούν τις εν 
λόγω δαπάνες και τις εξοφλήσεις τους, 
β) Δελτία αποστολής υλικών (όπου απαιτούνται), 
γ) Φωτογραφίες από τις εργασίες εκσυγχρονισμού 
που έλαβαν χώρα (όπου απαιτείται). 

δ) Τεχνική έκθεση με περιγραφή των εργασιών που 
έλαβαν χώρα (όπου απαιτείται). 

ε) Επιμετρήσεις και αναλυτικός προϋπολογισμός κό¬ 
στους εργασιών (όπου απαιτείται). 

στ) Συμβάσεις εκτέλεσης έργου (όταν έχουμε πραγμα¬ 
τοποίηση εργασιών) θεωρημένες από την αρμόδια ΔΟΥ. 
Οι συμβάσεις είναι επίσης υποχρεωτικές για όλες τις 
περιπτώσεις έκδοσης Τιμολογίων Παροχής Υπηρεσιών 
για εκτέλεση εργασιών (π.χ. εγκατάσταση ηλεκτρολο¬ 
γιών, τοποθέτησης βιομηχανικού δαπέδου, κ,λπ.). 

3. Δαπάνες για όργανα και εξοπλισμό. Για την τεκμη¬ 
ρίωση των εν λόγω δαπανών απαιτούνται: 

α) Εγγραφή του εξοπλισμού/λογισμικού όπου απαιτεί¬ 
ται, σε θεωρημένο από την αρμόδια ΔΟΥ βιβλίο παγίων 
ή αντίστοιχου βιβλίου κατά τα προβλεπόμενα του ΚΒΣ 
για το είδος του φορέα. 

β) Εξοφλημένα παραστατικά δαπανών του προμηθευτή 
προς τον δικαιούχο και οι αντίστοιχες εξοφλήσεις τους. 
Στα παραστατικά θα πρέπει να αναφέρεται η επωνυμία 
του προμηθευτή και να περιγράφεται αναλυτικά ο εξοπλι¬ 
σμός ή το λογισμικό καθώς και ο σειριακός αριθμός τους. 

γ) Βεβαίωση του προμηθευτή για το καινουργές, 
αμεταχείριστο και περί μη παρακράτηση κυριότητας 
με αναφορά στον σειριακό αριθμό (εοπεΙ ηυπιόΘΐ·) του 
μηχανήματος/λογισμικού. 

δ) Απαλλακτικό ΦΠΑ για τις περιπτώσεις απαλλαγής, 
ε) Σε περιπτώσεις προμηθειών από το εξωτερικό 
όλα τα συνοδευτικά έγγραφα ανάλογα με τον τρόπο 
μεταφοράς, το απαιτούμενο προτιμολόγιο (ΡΓοίοπτιβ 
Ιπνοίοθ) και τα αντίστοιχα τραπεζικά εμβάσματα, δηλα¬ 
δή: Εντολή έκδοσης εντάλματος/γραμμάτιο είσπραξης 
όπου να αναγράφεται ο δικαιούχος καθώς και ο αριθ¬ 
μός του εξοφλούμενου παραστατικού και εννίίΐ όπου να 
αναγράφεται ο δικαιούχος καθώς και ο αριθμός του 
εξοφλούμενου παραστατικού. 

Για την αγορά λογισμικού απαιτούνται ενδεικτικά 
επιπλέον: 

α) Αδειες χρήσης λογισμικού (και για τα \Λ/ίπάοννδ) ή 
οι αντίστοιχες βεβαιώσεις των κατασκευαστών για την 
άδεια χρήσης. 

β) Ανάλυση κόστους και φύλλα τεχνικής εκπαίδευ¬ 
σης σε περιπτώσεις δαπανών παραμετροποίησης και 
εκπαίδευσης προσωπικού. Γ ια την παραμετροποίηση 
χρειάζεται και τεχνική έκθεση περιγραφής εργασιών. 

γ) Σύμβαση με τον φορέα νομίμως θεωρημένη από την 
αρμόδια ΔΟΥ (όπου απαιτείται π.χ. για την προμήθεια 
ουείοιτι ιτιαάο λογισμικού). 

4. Δαπάνες συμβουλευτικών υπηρεσιών και έρευνας 
επί συμβάσει. Για την τεκμηρίωση των δαπανών της 
κατηγορίας αυτής απαιτούνται ενδεικτικά: 

α) Σύμβαση με τον Δικαιούχο κατατεθειμένη και θεω¬ 
ρημένη από την αρμόδια ΔΟΥ. Στην σύμβαση θα πρέπει 
να περιγράφονται λεπτομερώς οι παρεχόμενες υπηρε¬ 
σίες, το αντίτιμο, οι όροι παροχής των υπηρεσιών κ.λπ. 

β) Εξοφλημένα τιμολόγια/αποδείξεις για την παροχή 
των υπηρεσιών καθώς και τα στοιχεία εξόφλησής τους. 

γ) Αντίγραφα μελετών, εγχειριδίων, τεχνικών εκθέσε¬ 
ων κλπ. και εν γένει παραδοτέων όπως αυτά περιγρά- 
φονται στην σχετική σύμβαση. 

5. Συμπληρωματικά γενικά έξοδα. Γ ια την τεκμηρίωση 
των δαπανών μετακινήσεων απαιτούνται: 

α) Έγκριση μετακίνησης του αρμόδιου διατάκτη του 
δικαιούχου ή του συνεργαζόμενου επιστημονικού/τε- 
χνικού φορέα. 

β) απόφαση του αρμόδιου διατάκτη του δικαιούχου 
ή του συνεργαζόμενου επιστημονικού/τεχνικού φορέα 
σχετικά με το ποιες δαπάνες καλύπτει ο εκάστοτε φο¬ 
ρέας στις μετακινήσεις των ατόμων της ΟμάδαςΈργου 
για ανάγκες του συγκεκριμένου έργου. 

γ) το σχετικό εξοδολόγιο/έντυπο μετακίνησης για 
κάθε μετακίνηση όπου αναγράφεται το ονοματεπώνυ¬ 
μο κάθε μέλους της Ομάδας έργου που μετακινείται, 
ο προορισμός του και αναλύονται οι δαπάνες της με¬ 
τακίνησης. 

δ) τα παραστατικά που αφορούν τις δαπάνες της 
μετακίνησης που περιλαμβάνονται στο σχετικό έντυ¬ 
πο μετακίνησης/εξοδολόγιο (π.χ. εισιτήρια, τιμολόγιο 
ξενοδοχείου κ,λπ.) 

ε) τα αποδεικτικά στοιχεία για τις εξοφλήσεις των 
ανωτέρω παραστατικών. 

Για την τεκμηρίωση των δαπανών υλικών άμεσης ανά¬ 
λωσης, αναλωσίμων γραφείου - εργαστηρίου, δαπανών 
συλλογής και επεξεργασίας πρωτογενών στοιχείων & 
μετρήσεων κ.λπ. απαιτούνται ενδεικτικά: 

α) Εξοφλημένα παραστατικά δαπανών προς τον δικαι¬ 
ούχο και τα αντίστοιχα παραστατικά εξόφλησής τους. 
Στα παραστατικά θα πρέπει να αναφέρεται η επωνυ¬ 
μία του προμηθευτή και να περιγράφεται αναλυτικά 
ο εξοπλισμός ή το λογισμικό καθώς και ο σειριακός 
αριθμός τους. 

β) Δελτία αποστολής (όπου απαιτούνται), 
γ) Αποδεικτικά στοιχεία - παραστατικά για την τυχόν 
μίσθωση των μέσων για την συλλογή των πρωτογενών 
στοιχείων κ.λπ. 

6. Δαπάνες διάχυσης αποτελεσμάτων. Γ ια την τεκμη¬ 
ρίωση των δαπανών της κατηγορίας αυτής απαιτούνται 
ενδεικτικά: 

α) Εξοφλημένα τιμολόγια/αποδείξεις για την παροχή 
των υπηρεσιών/προϊόντων προς τον δικαιούχο καθώς 
και τα στοιχεία εξόφλησής τους, 
β) Αντίγραφο του Καταλόγου Εκθετών, 
γ) Φωτογραφίες, οπτικοακουστικό υλικό και υλικό πα¬ 
ρουσιάσεων τους δικαιούχου από τις εκθέσεις, ημερίδες, 
συνέδρια κ.λπ. στις οποίες συμμετείχε. 

δ) Στοιχεία δημοσιότητας για ημερίδες, συνέδρια κ.λπ. 
τα οποία διοργάνωσε ο δικαιούχος. 

7. Λοιπές δαπάνες. Η τεκμηρίωση των δαπανών αυτής 
της κατηγορίας εξαρτάται από την φύση των δαπανών 
αυτών και σε ποια από τις παραπάνω κατηγορίες δα¬ 
πανών εμπίπτουν. 


Αρθρο 16 

Επιλέξιμοι τρόποι εξόφλησης δαπανών - 
λογιστική παρακολούθηση 

Γ ια την λογιστική παρακολούθηση των δαπανών του 
έργου απαιτείται εκ μέρους του Δικαιούχου η τήρηση 
ξεχωριστής λογιστικής μερίδας για την πράξη, σύμφωνα 
με τους κανόνες του Ενιαίου Γ ενικού Λογιστικού Συστή¬ 
ματος που θα παρέχουν πλήρη, ακριβή και διακριτή εικό¬ 
να των λογιστικών στοιχείων του έργου και θα επιτρέ¬ 
πουν επαρκή διαδρομή ελέγχου. Στην λογιστική μερίδα 
θα πρέπει να καταχωρούνται σε τελευταίας βαθμίδας 
λογαριασμούς όλες οι δαπάνες που θα αντιστοιχούν 
πλήρως προς τις δηλούμενες προς την Ειδική Υπηρεσία 
Διαχείρισης του Ε.Π στα Δελτία Δήλωσης Δαπανών. 

Η εξόφληση κάθε δαπάνης (τμηματική ή ολική), για να 
είναι επιλέξιμη, πρέπει να ακολουθεί τις διατάξεις των 
άρθρων 19 και 20 του Ν. 3842/2010 (ΦΕΚ 58 Α723.04.2010) 
όπως δύναται να τροποποιείται κάθε φορά και μπορεί 
να γίνει ως ακολούθως: 

1. Φορολογικά στοιχεία αξίας ή λοιπά έγγραφα που 
εκδίδονται ή συντάσσονται αντί φορολογικών στοιχεί¬ 
ων, συνολικής αξίας κάτω των τριών χιλιάδων (3.000,00) 
ευρώ (με ΦΠΑ), εξοφλούνται απευθείας στον προμηθευ¬ 
τή με μετρητά ή επιταγές του φορέα ή μέσω τραπεζικών 
λογαριασμών (όπου θα αποδεικνύεται η εξόφλησή τους 
και μέσω του λογαριασμού όψεως της εταιρείας). 

2. Φορολογικά στοιχεία αξίας ή λοιπά έγγραφα που 
εκδίδονται ή συντάσσονται αντί φορολογικών στοιχεί¬ 
ων, συνολικής αξίας άνω των τριών χιλιάδων (3.000,00) 
ευρώ (με ΦΠΑ), τα οποία εκδίδονται για συναλλαγές 
μεταξύ επιτηδευματιών εξοφλούνται μέσω επαγγελ¬ 
ματικών τραπεζικών λογαριασμών του εκδότη-πωλητή 
αγαθών ή υπηρεσιών και του λήπτη των αντίστοιχων 
στοιχείων ή επιταγών που εξοφλούνται μέσω των ιδίων 
λογαριασμών. Δεν επιτρέπεται εξόφληση των στοιχείων 
αυτών με μετρητά. 

Αποδεκτοί τρόποι εξόφλησης είναι: 

• Έκδοση τραπεζικής επιταγής από τον εταιρικό λο¬ 
γαριασμό του λήπτη της ενίσχυσης (δικαιούχου) προς 
τον προμηθευτή, που πρέπει να έχει εξοφληθεί σε χρόνο 
προγενέστερο της συμβατικής ημερομηνίας ολοκλή¬ 
ρωσης του έργου. Γ ια την πιστοποίηση της πληρωμής 
απαιτούνται τουλάχιστον: 

ΚΙ τα σχετικά με την εκδοθείσα τραπεζική επιταγή 
έντυπα κίνησης των επαγγελματικών τραπεζικών λογα¬ 
ριασμών (θχίΓδίΙ) της επιχορηγούμενης φορέα καθώς και 
του προμηθευτή αυτής ή/και βεβαίωση της τράπεζας 
ότι έχει εξοφληθεί (αριθμός επιταγής-ημερομηνία-ποσό) 

Η φωτοαντίγραφο του σώματος της επιταγής, 

Η απόδειξη είσπραξης του προμηθευτή, 

• Κατάθεση μετρητών στον τραπεζικό λογαριασμό 
του προμηθευτή, από τον λήπτη της ενίσχυσης (δικαι¬ 
ούχο). Γ ια την πιστοποίηση της πληρωμής απαιτούνται 
τουλάχιστον: 

ΚΙ (α) το αντίγραφο κατάθεσης του ποσού στον τρα¬ 
πεζικό λογαριασμό από τον οποίο θα φαίνεται ως δικαι¬ 
ούχος του λογαριασμού ο προμηθευτής των αγαθών και 
υπηρεσιών προς τον λήπτη της Ενίσχυσης (δικαιούχο), 
ο καταθέτης - επενδυτής, καθώς και τα στοιχεία του 
εξοφλούμενου παραστατικού, 

ΚΙ (β) καρτέλα ταμείου (λογαριασμός 38) ή/και οχίΓαίί 
εταιρικού λογαριασμού από όπου θα διαπιστώνεται η 
ανάληψη των μετρητών, 

ΚΙ (γ) απόδειξη είσπραξης του προμηθευτή, 

• Μεταφορά από τον εταιρικό λογαριασμό του λήπτη 
της ενίσχυσης (δικαιούχου) σε εταιρικό λογαριασμό του 
προμηθευτή. Για την πιστοποίηση της πληρωμής απαι¬ 
τούνται τουλάχιστον: 

ΚΙ (α) αντίγραφο του εγγράφου της τράπεζας για 
μεταφορά χρημάτων όπου φαίνονται τα στοιχεία των 
λογαριασμών ο 

ΚΙ (β) απόδειξη είσπραξης του προμηθευτή 

• Έκδοση Τραπεζικής Επιταγής από τον επιχορηγού¬ 
μενο φορέα προς τον προμηθευτή. Πρόκειται για επι¬ 
ταγές που εκδίδονται από νόμιμα λειτουργούσα στην 
Ελλάδα τράπεζα, με αντίστοιχη κατάθεση μετρητών 
στην τράπεζα από τον επιχορηγούμενο φορέα. Γ ια την 
πιστοποίηση της πληρωμής αποδεικτικά εκτός των 
άλλων (π.χ. καταθετήριο) αποτελούν τα έγγραφα της 
τράπεζας για την έκδοση της επιταγής προς τον προ¬ 
μηθευτή, αντίγραφο και φωτοτυπία του σώματος της 
αντίστοιχης επιταγής. 

• Είναι δυνατή και η χρήση ηλεκτρονικών τραπεζι¬ 
κών συναλλαγών (π.χ. ηλεκτρονική κατάθεση) για τις 
εξοφλήσεις των παραστατικών, αρκεί να προσκομι¬ 
στεί σφραγισμένο από την Τράπεζα έντυπο κίνησης 
του τραπεζικού λογαριασμού (οχίΓαίΙ) (δύναται να 
ζητούνται και τα αντίγραφα της ηλεκτρονικής συναλ¬ 
λαγής σφραγισμένα από την Τράπεζα) και συναφή 
με τις ως άνω τραπεζικές συναλλαγές αποδεικτικά 
στοιχεία. 

Επισημαίνεται ότι: 

• Δεν επιτρέπεται κατακερματισμός της δαπάνης που 
οδηγεί σε αποφυγή της παραπάνω υποχρέωσης (δηλα¬ 
δή δεν επιτρέπεται τμηματική πληρωμή τιμολογίου, με 
σκοπό την μετάπτωση σε μικρότερη κατηγορία τρόπου 
εξόφλησης δαπανών). 

• Για τους ανωτέρω τρόπους εξόφλησης δαπανών 
απαιτούνται οι αντίστοιχες λογιστικές εγγραφές στα 
βιβλία του φορέα. 

• Δεν είναι επιτρεπτή η εξόφληση δαπανών με επι¬ 
ταγές τρίτων. 

• Σε περιπτώσεις προμηθειών από το εξωτερικό θα 
προσκομίζονται για την πιστοποίηση των δαπανών και 
τα αντίστοιχα τραπεζικά εμβάσματα. 

• Το σύνολο των δαπανών θα πρέπει να εξοφληθεί 
πριν από την υποβολή του αιτήματος ολοκλήρωσης της 
επένδυσης και σε κάθε περίπτωση πριν την ημερομηνία 
λήξης της πράξης. 

• Εξόφληση με μεταχρονολογημένες επιταγές γίνεται 
δεκτή, εφόσον αυτή έχει πραγματοποιηθεί κατά την 
πιστοποίηση του φυσικού και οικονομικού αντικειμένου 
από το Ο.Ε.Π. και εντός του εγκεκριμένου χρονοδια¬ 
γράμματος υλοποίησης της πράξης. 

• Όλες οι εταιρείες-προμηθευτές του φορέα για τις 
δαπάνες του προγράμματος θα πρέπει να τηρούν εται¬ 
ρικό τραπεζικό λογαριασμό. Σε περίπτωση καταθέσεων 
σε προσωπικό λογαριασμό και όχι εταιρικό (εξαιρούνται 
οι προμηθευτές που είναι ατομικές επιχειρήσεις) δεν θα 
πιστοποιούνται οι εν λόγω δαπάνες. Δεν είναι επιτρεπτή 
η εξόφληση του προμηθευτή μέσω λογαριασμών και 
παραστατικών των μετόχων του φορέα. 

• Τιμολόγια που είναι ξενόγλωσσα (εκτός αγγλικής) 
και δυσκολεύουν την απόφαση για την επιλεξιμότητά 
τους μπορεί να ζητηθεί η μετάφραση τους στην ελλη¬ 
νική γλώσσα από επίσημο φορέα. 


Σε όλες τις περιπτώσεις, τα σχετικά παραστατικά 
εξοφλούνται σύμφωνα με τα εκάστοτε ισχύοντα στον 
Κώδικα Βιβλίων και Στοιχείων (Κ.Β.Σ.). 

Άρθρο 17 

Διαδικασία καταβολής της ενίσχυσης 
στους δικαιούχους - δικαιολογητικά πληρωμής 

Για την καταβολή της ενίσχυσης, απαιτείται καταρχήν 
η εγγραφή των δικαιούχων στο μητρώο συναλλασσομέ- 
νων του Ο.Π.Ε.Κ.Ε.Π.Ε. Το αίτημα για την εγγραφή του 
Δικαιούχου στο μητρώο συναλλασσομένων γίνεται με 
σχετικό αίτημα προς την Διεύθυνση Πληρωμών Αγροτι¬ 
κών Ενισχύσεων - Τμήμα Λογιστηρίου. Αφού ακολουθηθεί 
η διαδικασία πιστοποίησης - επαλήθευσης όπως αυτή 
περιγράφεται στο άρθρο 13, η Ε.Υ.Δ.Ε.Π. ΑΛΙΕΙΑΣ με βάση 

α) τηνΈκθεση Επαλήθευσης - Πιστοποίησης των Ο.Ε.Π. 
στην οποία προσδιορίζονται το φυσικό αντικείμενο που 
έχει επαληθευτεί - πιστοποιηθεί, καθώς και το αντίστοι¬ 
χο οικονομικό αντικείμενο, και 

β) τα σχετικά δικαιολογητικά που της έχει διαβιβάσει 
ο Δικαιούχος/οι, 

εκδίδει απόφαση Έγκρισης οικονομικής ενίσχυσης 
της πράξης, και διαβιβάζει στον Ο.Π.Ε.Κ.Ε.Π.Ε. φάκελο 
έγκρισης πληρωμής με τα απαραίτητα δικαιολογητικά. 

Ο Ο.Π.Ε.Κ.Ε.Π.Ε, μετά τον έλεγχο της πληρότητας του 
φακέλου, την επιβεβαίωση της έγκρισης πληρωμής και 
τους απαραίτητους λογιστικούς ελέγχους, εκδίδει εντο¬ 
λή πληρωμής προς το τραπεζικό ίδρυμα που τηρείται ο 
Ειδικός Λογαριασμός Εγγυήσεων Γεωργικών Προϊόντων 
(ΕΛΕΓΕΠ) για να μεταφερθεί το ποσό στον λογαριασμό 
του Δικαιούχου. 

Ο Ο.Π.Ε.Κ.Ε.Π.Ε, ως φορέας πληρωμών, είναι υπεύθυ¬ 
νος για: α) την είσπραξη των πληρωμών που πραγμα¬ 
τοποιούνται από την Επιτροπή (κοινοτική συμμετοχή) 
και το Κράτος (δημόσια δαπάνη) β) την εκτέλεση των 
πληρωμών στο ακέραιο και αποκλειστικά στον ατομικό 
τραπεζικό λογαριασμό του δικαιούχου, χωρίς κανένα 
ποσό να αφαιρείται, ούτε να παρακρατείται, ούτε να 
εισπράττεται, το οποίο θα είχε ως αποτέλεσμα τη μεί¬ 
ωση των ποσών της δημόσιας συνεισφοράς. Η δημόσια 
χρηματοδότηση καταβάλλεται απ’ ευθείας στο δικαιού¬ 
χο και δεν επιτρέπεται η εκχώρησή της σε τρίτους. Η 
καταβολή του εγκεκριμένου ποσού στο ακέραιο γίνεται 
από το Τραπεζικό Ίδρυμα, εντός τριών (3) ημερών από 
την παραλαβή της εντολής πληρωμής. 

Επίσης είναι δυνατή η χορήγηση προκαταβολής μέ¬ 
χρι του ορίου όπως αυτό περιγράφεται στην εκάστοτε 
ισχύουσα Υπουργική απόφαση Συστήματος Διαχείρισης 
του Προγράμματος. Γ ια την είσπραξη της προκαταβο¬ 
λής απαιτείται η υποβολή στην Ε.Υ.Δ.Ε.Π ΑΛΙΕΙΑΣ των 
παρακάτω δικαιολογητικών: 

• Εγγυητική επιστολή προκαταβολής αορίστου χρό¬ 
νου σύμφωνα με το Π.Δ. 118/2007, από τραπεζικό ίδρυμα 
της επιλογής του δικαιούχου. 

• Τιμολόγιο είσπραξης επιδότησης από τον Δικαιούχο 
για την λήψη της οικονομικής ενίσχυσης (αθεώρητο) 
εφόσον είναι υπόχρεος απεικόνισης συναλλαγών βάσει 
του άρθρου 1 του ΚΦΑΣ. 

• Φορολογική ενημερότητα ή βεβαίωση απόδοσης 
παρακρατημένων φόρων. 

• Ασφαλιστική ενημερότητα ή βεβαίωση απόδοσης 
ασφαλιστικών εισφορών. 

Τα παραπάνω δικαιολογητικά με εξαίρεση την εγ¬ 
γυητική επιστολή, ισχύουν και για την καταβολή των 
ενδιάμεσων δόσεων ενίσχυσης. 

Άρθρο 18 

Υποχρεώσεις δικαιούχων 

Οι γενικές υποχρεώσεις του δικαιούχου συνοψίζονται 
στα εξής: 

1. Να εκτελέσουν το σχέδιο, σύμφωνα με όσα προβλέ- 
πονται, στην απόφαση Ένταξης. 

2. Να ενημερώνουν ανελλιπώς την Ειδική Υπηρεσία 
Διαχείρισης του Επιχειρησιακού Προγράμματος Αλιείας 
για την πρόοδο των εργασιών υλοποίησης του έργου. 

3. Να ενημερώνουν την Ε.Υ.Δ.Ε.Π. ΑΛΙΕΙΑΣ για κάθε 
αλλαγή που προκύπτει στη νομική τους υπόσταση, στη 
δημόσια οικονομική υπηρεσία, στην ταχυδρομική τους 
διεύθυνση και στα τηλέφωνα. 

4. Να αποδέχονται επιτόπιες επαληθεύσεις από την 
Ειδική Υπηρεσία Διαχείρισης του Ε.Π τόσο στην έδρα 
του όσο και στους χώρους υλοποίησης του έργου και 
να παρέχουν συμπληρωματικά στοιχεία ή διευκρίνισες, 
εφόσον απαιτηθούν ή προκύψουν από τις απαιτήσεις 
του κοινοποιηθέντος Συστήματος Διαχείρισης και Ελέγ¬ 
χου στην Ε.Ε. 

5. Να αποδέχονται τη διενέργεια ελέγχων από τα 
αρμόδια Εθνικά και Ευρωπαϊκά ελεγκτικά όργανα και 
την διεξαγωγή επιθεωρήσεων από την Αρχή Πιστοποί¬ 
ησης - Ο.Π.Ε.Κ.Ε.Π.Ε. καθώς και να διαθέτουν, εφόσον 
ζητηθούν όλα τα έγγραφα, δικαιολογητικά ή στοιχεία 
εκτέλεσης της πράξης. 

6. Να τηρούν και να ενημερώνουν φάκελο πράξης 
με όλα τα στοιχεία που αφορούν στην εκτέλεση της 
πράξης έως την ολοκλήρωση, την αποπληρωμή και την 
λειτουργία της, σύμφωνα με τις ειδικότερες οδηγίες 
της Ειδικής Υπηρεσίας Διαχείρισης του Ε.Π. ΑΛΙΕΙΑΣ 
Ο φάκελος της πράξης και όλα τα διοικητικά και δι- 
καιολογητικά έγγραφα σχετικά με την υλοποίηση του 
φυσικού αντικειμένου, τις δαπάνες και τους λογιστικούς 
ελέγχους των πράξεων τηρούνται για διάστημα τουλά¬ 
χιστον τριών ετών μετά το κλείσιμο του Επιχειρησιακού 
Προγράμματος και τουλάχιστον μέχρι το 2020. Τα ανω¬ 
τέρω στοιχεία και δικαιολογητικά έγγραφα τηρούνται 
σε αρχεία του δικαιούχου σε πρωτότυπη μορφή, ενώ 
σε ιδιαίτερους φακέλους του λογιστηρίου θα πρέπει 
να τηρούνται τα ανωτέρω παραστατικά είτε σε ακριβή 
αντίγραφα των πρωτότυπων εγγράφων είτε σε επικυ¬ 
ρωμένα φωτοαντίγραφα από το πρωτότυπο ή από το 
ακριβές αντίγραφο των εγγράφων είτε σε απλά φωτοα¬ 
ντίγραφα των πρωτοτύπων, είτε σε ηλεκτρονική μορφή. 

7. Να λάβουν όλα τα μέτρα πληροφόρησης και δημο¬ 
σιότητας που προβλέπονται από τον Καν. (ΕΚ) 498/2007. 

8. Να αποδεχθούν την συμπερίληψη τους στη λίστα 
δικαιούχων του Επιχειρησιακού Προγράμματος που δη¬ 
μοσιοποιεί η Ειδική Υπηρεσία Διαχείρισης του Ε.Π. στην 
οικεία ιστοσελίδα, κατά τα προβλεπόμενα στο άρθρο 31 
παράγραφος 2 στοιχείο δ) του Καν. (ΕΚ) 498/2007, και 
στην οποία αναφέρονται το όνομα του δικαιούχου, ο 
τίτλος της πράξης και το ποσό της δημόσιας χρηματο¬ 
δότησης που διατίθεται για την υλοποίηση της πράξης. 

9. Να εγγραφούν στο μητρώο συναλλασσομένων του 
Ο.Π.Ε.Κ.Ε.Π.Ε. και να ενημερώνουν την Αρχή Πιστοποί¬ 
ησης για τον αριθμό λογαριασμού στον οποίο κατατί¬ 
θεται η δικαιούμενη δημόσια δαπάνη. 

10. Στις δημοσιεύσεις/ανακοινώσεις που γίνονται και 
περιέχουν προκαταρκτικά, μερικά ή τελικά αποτελέ¬ 
σματα του ερευνητικού έργου πρέπει να μνημονεύεται 
ότι το ερευνητικό έργο συγχρηματοδοτείται από το 


Ευρωπαϊκό Ταμείο Αλιείας και το Πρόγραμμα Δημοσίων 
Επενδύσεων. 

11. Να τηρούν ξεχωριστή λογιστική μερίδα για την 
πράξη σύμφωνα με τους κανόνες του Ενιαίου Γενικού 
Λογιστικού Συστήματος που θα παρέχουν πλήρη, ακρι¬ 
βή και διακριτή εικόνα των λογιστικών στοιχείων του 
έργου και θα επιτρέπουν επαρκή διαδρομή ελέγχου. 
Στην λογιστική μερίδα θα πρέπει να καταχωρούνται 
όλες οι δαπάνες που θα αντιστοιχούν πλήρως προς τις 
δηλούμενες προς την Ειδική Υπηρεσία Διαχείρισης του 
Ε.Π στα Δελτία Δήλωσης Δαπανών. 

Αρθρο 19 

Έλεγχοι - επιθεωρήσεις 

Εκτός των Επιτόπιων Επαληθεύσεων της Ε.Υ.Δ.Ε.Π. ΑΛΙ¬ 
ΕΙΑΣ, στις πράξεις δύναται να διενεργούνται επιτόπιες 
επιθεωρήσεις από την Αρχής Πιστοποίησης (Ο.Π.Ε.Κ.Ε.Π.Ε.) 
καθώς επίσης και έλεγχοι από την Αρχή Ελέγχου (ΕΔΕΑ) 
και από όργανα της Ευρωπαϊκής Ένωσης. 

Οι δικαιούχοι, εφόσον επιλεγούν για έλεγχο ή επιθεώρη¬ 
ση, θα πρέπει να υποβάλλουν κάθε παραστατικό στοιχείο 
που απαιτείται για την εξαγωγή ασφαλών συμπερασμά¬ 
των, σχετικά με την τήρηση των υποχρεώσεων τους. Η 
παράλειψη υποβολής των παραπάνω στοιχείων από τον 
δικαιούχο ή η ανακριβής δήλωση στοιχείων αποτελεί λόγο 
αθέτησης των όρων και προϋποθέσεων χορήγησης της 
ενίσχυσης, όπως καθορίζονται από τις σχετικές αποφά¬ 
σεις έγκρισης των επιμέρους πιλοτικών σχεδίων. 

Στις περιπτώσεις που από τη διενέργεια των ελέγχων 
προκύπτουν παρατυπίες που επισείουν την ακύρωση 
της χρηματοδότησης της πράξης, εφαρμόζονται τα 
προβλεπόμενα στο Σύστημα Δημοσιονομικών Διορθώ¬ 
σεων. 

Αρθρο 20 

Δημοσιονομικές Διορθώσεις 

Σε περίπτωση διαπίστωσης παρατυπίας για οποια¬ 
δήποτε αιτία, εφαρμόζονται οι διαδικασίες δημοσιο¬ 
νομικής διόρθωσης και η ανάκτηση των αχρεωστήτως 
ή παρανόμως καταβληθέντων ποσών σύμφωνα με την 
αριθμ. 2058/28-7-2008 κοινή υπουργική απόφαση: Σύ¬ 
στημα Δημοσιονομικών Διορθώσεων και διαδικασίες 
ανάκτησης αχρεωστήτως ή παρανόμως καταβληθέντων 
ποσών από πόρους του κρατικού προϋπολογισμού για 
την υλοποίηση του Επιχειρησιακού Προγράμματος Αλι¬ 
είας 2007-2013 όπως τροποποιείται και ισχύει. 

Για τις διαδικασίες πρόληψης και αντιμετώπισης απά¬ 
της ακολουθείται η Κοινοτική και Εθνική νομοθεσία 
όπως εξειδικεύεται και τροποποιείται κάθε φορά. 

Αρθρο 21 

Πληροφόρηση - Δημοσιοποίηση 

Η Ε.Υ.Δ.Ε.Π. ΑΛΙΕΙΑΣ αναλαμβάνει την υποχρέωση Δη¬ 
μοσιοποίησης και Πληροφόρησης για τους όρους και 
προϋποθέσεις ενίσχυσης των ενδιαφερομένων φορέων 
των πιλοτικών σχεδίων, και τις υποχρεώσεις τους όπως 
απορρέουν από τους Καν (Ε.Ε.) αριθ. 1198/2006 και αριθ. 
498/2007 όπως ισχύουν κάθε φορά. 

Αρθρο 22 

Ανωτέρα Βία καιΈκτακτα Γεγονότα 

1. Σε περίπτωση γεγονότων ανωτέρας βίας ή άλλων 
γεγονότων τα οποία σαφώς και αποδεδειγμένα βρίσκο- 

νται υπεράνω του ελέγχου και της ευθύνης του δικαι¬ 
ούχου της ενίσχυσης, τότε αναστέλλεται η εκπλήρωση 
των υποχρεώσεων που απορρέουν από τη σχετική από¬ 
φαση Ένταξης-Χρηματοδότησης της πράξης, στο μέτρο 
και στο χρόνο που αυτά τα γεγονότα ή περιστατικά 
παρεμποδίζουν την εκπλήρωσή τους. 

2. Προς τούτο ο επικαλούμενος περιστατικό της πα¬ 
ραπάνω κατηγορίας, υποχρεούται να το γνωστοποιήσει 
εγγράφως στην Ε.Υ.Δ.Ε.Π. ΑΛΙΕΙΑΣ υποβάλλοντας και 
όλα τα απαραίτητα δικαιολογητικά. 

3. Η Ε.Υ.Δ.Ε.Π. ΑΛΙΕΙΑΣ, εξετάζει τα επικαλούμενα πε¬ 
ριστατικά ανωτέρας βίας και έκτακτων γεγονότων και 
εισηγείται αρμοδίως για την αδυναμία ή μη τήρησης 
των συμβατικών υποχρεώσεων από τον Δικαιούχο. Σε 
περίπτωση μη αποδοχής των λόγων ανωτέρας βίας, και 


σε περίπτωση που έχουν πραγματοποιηθεί δαπάνες από 
τον Δικαιούχο, κινείται η διαδικασία των δημοσιονομι¬ 
κών διορθώσεων σύμφωνα με το άρθρο 20. 

Άρθρο 23 
Τελικές διατάξεις 

Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως και μέχρι την 
λήξη της περιόδου εφαρμογής του Ε.Π.ΑΛ 2007 - 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2014 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιβΜ: ννβόπΐ33ί6Γ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΓ0ΔΙΪΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































